SAOPŠTENJE ŠTABA ZA VANREDNE SITUACIJE OPŠTINE SVILAJNAC POVODOM SAOPŠTENJA OO SNS - Portal035\nOpštinski odbor Srpske napredne stranke izdao je Saopštenje u kome se navodi da je predsednik opštine Svilajnac Predrag Milanović zabranio članovima Lovačkog udruženja “Mika Brada” ulazak u salu Centra za kulturu i time onemogućio glasanje za predsednika Lovačkog udruženja koje je planirano za 24. novembar 2020. godine sa početkom u 18 sati.\nOvim putem obaveštavamo građane da je radno vreme ustanova kulture ograničeno Uredbom Vlade Republike Srbije o izmeni i dopuni Uredbe o merama za sprečavanje i suzbijanje zarazne bolesti COVID-19 (“Sl. gl. RS” br. 141/20 od 21. novembra 2020. godine).\nU skladu sa gore navedenom Uredbom, na sednici Štaba za vanredne situacije opštine Svilajnac koja je održana 24. novembra 2020. godine sa početkom u 13 časova, doneta je Naredba broj 82/192/20-III-1, kojom se i na teritoriji opštine Svilajnac propisuju mere zaštite stanovništva od zarazne bolesti COVID-19, od kojih je jedna i ograničavanje radnog vremena Ustanova kulture do 18 časova, počevši od 24. novembra 2020. godine. Nakon sednice Štaba za vanredne situacije Komunalna inspekcija Opštinske uprave opštine Svilajnac uručila je Obaveštenje svim privrednim subjektima na koje se nove mere odnose.\nMolimo predstavnike OO Srpske napredne stranke da posebno u vanrednoj situaciji ne iznose neistine u javnost i time otežavaju već tešku situaciju u kojoj se svi trenutno nalazimo, a koju je izazvao virus COVID-19. U ovom trenutku je najbitnije da se zaštite životi i zdravlje svih građana, dok se aktivnosti i skupovi udruženja ne smatraju prioritetom.\nJoš jednom apelujemo na sve naše sugrađane da se uzdrže od bilo kakvih okupljanja i poštuju sve mere zaštite koje propisuje Vlada Republike Srbije i Štab za vanredne situacije opštine Svilajnac.\nODBORNICI SO PARAĆIN SE DANAS IZJAŠNJAVAJU O BUDŽETU ZA 2021. GODINU\nPre 30 godina održani prvi višestranački izbori u Srbiji\nMoj predak Kapetan Koča me obavezuje da se borim za slobodnu, nacionalno osvešćenu i poštenu Srbiju\nUZELI 620.000 IZ BUDŽETA, A GRAĐANIMA PREZENTOVALI NETAČNU ANKETU


Stevandić: Mektić najgori srpski funkcioner od nastanka Srpske - mojKontakt portal\nPredsjednik Ujedinjene Srpske Nenad Stevandić kritikovao je danas rad ministra bezbjednosti BiH Dragana Mektića i rekao da je “najgori srpski funkcioner od nastanka Republike Srpske u bilo kojoj organizaciji”.\n“Mektić je fenomen jer je istovremeno izjavio da se broj migranata smanjuje, da se grade novi centri i da treba rasporediti policiju Federacije BiH na granici Republike Srpske, što je jedno sa drugim nespojivo, nemoguće logički i gramatički”, istakao je Stevandić.\nOn smatra da Mektić “još ništa pametno i korisno nije uradio za Republiku Srpsku nego u kontinuitetu radi protiv nje”.\n“To više nije u pitanju sramota nego su u pitanju djela koja nisu na čast. To je najgori srpski funkcioner od nastanka Republike Srpske u bilo kojoj organizaciji”, izjavio je Stevandić novinarima.\nOn je istakao da je “još veća sramota što se oni koji su ga stavili na listu i koji su ga smijenili sa mjesta predsjednika Izbornog štaba ne ograđuju od njegovih izjava”.\n“Zato smatramo da i Savez za promjene /SZP/, jer nije demantovao Mektića i nije se ogradio, takođe hoće da nam rasporedi migrante, grade centre i da nam rasporede federalnu policiju na granicu Republike Srpske”, rekao je Stevandić.\nOn je dodao da, ako SZP to stvarno želi, na predstojećim izborima ne treba da pređe cenzus.\nStevandić je dodao da se ne mogu zbog izbornog projekta uništavati vrijednosti koje Republiku Srpsku čine Republikom.\nStevandić je istakao da niko iz SZP još nije ustao u odbranu zaključaka u vezi sa informacijom o Izvještaju Komisije o događajima u i oko Srebrenice od 10. do 19. jula 1995. godine koji su usvojeni u Narodnoj skupštini Republike Srpske, a koji su trenutno pod harangom federalnih medija i političara.\n“Niko iz SZP još nije ustao u odbranu tih zaključaka, u odbranu onog za šta su i sami glasali, nego se umiljavaju federalnim partnerima, sakupljaju federalne glasove i glasove Bošnjaka i na jedan vrlo prizeman način se ograđuju od onoga za šta su glasali u Narodnoj skupštini Republike Srpske”, rekao je Stevandić. (Srna)\nPrevious Previous post: Naredba MUP-u RS da spriječi prisustvo pripadnika drugih policijskih agencija na teritoriji Srpske\nNext Next post: Put oko Banjaluke za 90 minuta: Turisti za 40 evra razgledaju cijeli grad\n09. 12. 2019., 18:58


Hala Čair, štrajkovi glađu, manjak higijene, organizacija, nema pilota...\nHala Čair, štrajkovi glađu, manjak higijene, organizacija, nema pilota…\nAutor: Niška Inicijativa - 15.04.2020 - 10:39\nPo informacijama koje nam dostavljaju građani koji su stacionirani u hali Čair, postoji više problema u ovom objektu kao i u organizaciji, radu, uslovima.\nPrvo treba napomenuti da su svi vrlo jasno pohvalili rad Lekara, za koji kažu da je korektan i predan. Sa druge strane jako brzo su shvatili da lekari dolaze nepripremljeni po pitanju poteza i protokola, da redovno dobijaju terapiju i preglede od strane lekara, ali da što se tiče protokola otpuštanja, testiranja i svih ostalih uslova u hali, niko ništa ne zna, niti pacijenti znaju kome da se obrate za sve probleme.\n“Higijenski uslovi su jako loši, nadam se da nećemo da zapatimo žuticu ili neku drugu tegobu sa stomakom…, toaleti smrde, cela hala je jako prljava, smrdi, đubre se ne izbacuje redovno iako samo lepo slažemo sve posle jela”…\nGrađani sumnjaju da preklapanje nadležnosti, jer tamo gde ima više nadležnih i zaduženih, očigledno svi prebaciju loptu jedni na druge. U ovom slučaju Vojska Srbije, Klinički centar i Zavod za javno zdravlje zajedno učestvuju u celoj organizaciji. Po najavi uskoro se uključuje i nov Krizni štab, pa će biti još više problema u nadležnosti.\nDvojica građana koji su stacionirani u hali, započeli su juče i štrajk glađu, jer kako kažu nisu testirani, osećaju se dobro, prošlo je više od 3 nedelje kako su u zdravstvenom sistemu. Njihov zahtev je bio da budu testirani po protokolu i da ako budu negativni, budu pušteni kući. U utorak uveče su i bili testirani po prvi put. Po njihovim rečima, ovo je uspeh.\n“Ako prođe manje od 5 do 10 dana dok nas ne puste bićemo zadovoljni, ovde se ne zna ko šta treba da radi, nisu krivi lekari, već oni koji organizuju posao…” objasnio nam je građanin razočarano i besno.\nNastavićemo i u narednim danima da izveštavamo vezano za stanje institucija i njihov rad.


Senator Mekejn: Ovo su najneobičniji izbori koje je iko od nas do sad vidio. Tramp je relativni fenomen i koristi nezadovoljstvo miliona Amerikanaca čiji se životi nisu poboljšali od ekonomskog kraha 2008. godine. Nemoguće je za mene da predvidim šta će da se dogodi, iako se sada čini da gospodin Tramp ima prednost u borbi za republikansku nominaciju. Tako da je moguće da će se na kraju nadmetati dva najnepopularnija vodeća političara u Americi – veoma veliki broj ljudi ne vjeruje Hilari Klinton, dok veoma veliki broj kaže da neće glasati za Donalda Trampa ni pod nikakvim okolnostima. Svjedoci smo veoma neobičnog perioda u američkoj političkoj istoriji i iskreno moram da se saglasim sa onim što je, po svemu sudeći, trenutno mišljenje a to je da su Tramp i Klinton favoriti za osvajanje nominacija Republikanske i Demokratske stranke.\nSenator Mekejn: Ja sam republikanac.\nSenator Mekejn: Vjerujem i nadam se da možemo da održimo tu politiku prema Balkanu, koja je bila i demokratska i republikanska. Previše krvi je proliveno nedavno i tokom vjekova, da bismo napustili Balkan, gdje i dalje postoji određena nestabilnost. Možda sam optimista, ali stvarno mislim da lideri obe partije prepoznaju da moramo da nastavimo da pomažemo Balkanu.\nSenator Mekejn: Mogu samo da kažem nikada nisam vidio nepredvidljivija vremena u američkoj politici i teško mi je da predvidim šta će se dogoditi. Međutim, imamo dugu tradiciju prema Balkanu. Kada se dogodila Srebrenica, postignut je dvostranački sporazum da se preduzme akcija. Isti slučaj je sa Kosovom. Zbog toga sam oprezni optimista da, jedino ako ne budemo imali užasnog lidera, da će se nastaviti taj duh dvostranačja prema Balkanu.\nSenator Mekejn: Srbija je postigla veliki napredak i ima snažnog lidera, premijera Vučića. Zemlja se trenutno suočava sa ogromnim izazovima, zbog priliva izbjeglica. Mislim da dobro izlazi na kraj sa tim, ali je to nešto što, očigledno, ne može da se nastavi. Takođe ulaže napore u održavanje mirnijih odnosa sa susjedima na Balkanu, tako da je daleko dogurala u poslednjih 10 do 15 godina, naročito pod aktuelnim premijerom.\nSenator Mekejn: Odnosi Sjedinjenih Država i Srbije su se značajno poboljšali. Srbiji je vjerovatno potrebna veća pomoć u svijetlu izbjegličke krize s kojom se suočava. Potrebno je da se dalje integriše u evropsku zajednicu, ali, kada uzmete u obzir cjelokupni Balkan, možete da kažete da je od perioda sukoba, Srbija napredovala, posebno poslednjih godina.\nGlas Amerike: Kakvu pomoć Srbija može da očekuje od Sjedinjenih Država kada je riječ o rešavanju problema priliva izbjeglica?\nSenator Mekejn: Nadam se da Srbija može da dobije pomoć u tom pogledu, ali i da možemo da joj pružimo ekonomsku razvojnu pomoć i da zajedno sa Evropljanima olakšamo njenu integraciju u Evropsku uniju.\nSenator Mekejn: Iskreno, nisam siguran koliko dobro mi rješavamo ili možemo da riješimo to pitanje. Riječ je više o evropskom problemu i mi bi trebalo da pomognemo u humanitarnom i drugim aspektima. Kriza je međutim rezultat sukoba i neuspjeh Sjedinjenih Država u Siriji i Iraku imao je značajan uticaj na uzrok priliva izbjeglica. Da su Sjedinjene Države uklonile Bašara al-Asada s vlasti i održale kontrolu nad situacijom u Iraku, ne bismo se suočavali sa aktuelnom izbjegličkom krizom. Zbog toga Sjedinjene Države imaju obavezu da pomogno koliko god je to moguće, kada je riječ o posledicama naših neuspjeha.\nSenator Mekejn: General Bridlav, naš vojni komandant u Evropi, svjedočio je pred senatskim odborom da Rusija koristi izbjegličku krizu kao oružje i da pokušava da razbije cjelokupnu Evropsku uniju, što nije nevjerovatno. I ponovo, Sjedinjene Države, koje se nisu pokazale kao lider dozvolile su da Rusija dođe u poziciju da ima uticaj na Bliskom istoku prvi put od 1973. godine, kada je Anvar Sadat izbacio Ruse iz Egipta. Zbog toga sada u Siriji preovladava uticaj Rusije, Hezbolaha, Irana i različitih drugih frakcija koje dominiraju na način koji čini malo vjerovatnom mogućnost skorog odlaska Bašara al Asada s vlasti. Ovo je jedna od najozbiljnijih kriza s kojom se Evropa i Sjedinjene Države suočavaju od kraja Drugog svjetskog rata.\nGlas Amerike: Rusija, istovremeno, pokušava da održi svoj uticaj na Balkanu. Srbija trenutno balansira između Zapada i Rusije, dok srpske vlasti poručuju da će zemlja ostati neutralna i da može da ima sporazume i sa NATO-om i sa Moskvom. Da li je takav stav održiv?\nSenator Mekejn: Mislim da se premijer Vučić odupire ruskom pritisku. Ruski pritisak je različit od američkog. Mi ne želimo ništa od Srbije, samo hoćemo da postane održivija demokratija, dok Rusija želi da ima dominantan uticaj, što znatno otežava stvari. Zbog toga pozdravljam premijera Vučića što se odupire Vladimiru Putinu, ali i razumijem da je pritisak veoma veliki, zbog čega on mora da bude oprezan.\nSenator Mekejn: To će, u mnogome, imati veze sa akcijama Vladimira Putina. Veliki dio pritiska, koji Putin vrši na Srbiju, je povezan sa medijima, informacijama, propagandom. Moraćemo tome da se suprostavimo, i Srbija i Sjedinjene Države.\nGlas Amerike: U Srbiji postoji veliki animozitet prema NATO-u zbog bombardovanja 1999. godine. Šta je prema vašem mišljenu potrebno uraditi da bi se to promijenilo i počeo proces pomirenja?\nSenator Mekejn: Mislim da u Srbiji, uopšte, postoji dobro mišljenje o Amerikancima. I dalje postoji određeno ogorčenje zbog sukoba, ali se može reći da je Srbija danas u daleko boljoj situaciji nego što je bila tada. Međutim, srpski narod treba da zna da mu pomažemo. Ekonomiji Srbije je potrebna pomoć.


Njemačka otpisuje dug Bosni i Hercegovini u iznosu od 12,8 miliona eura – Radio Vitez\n5. svibnja 2017. 11:37 5. svibnja 2017.\nNjemačka savezna vlada je Bosni i Hercegovini otpisala dug u iznosu od 12,8 miliona eura. Uslov za otpis duga bio je da Vlada FBiH za renaturalizaciju područja oko rudnika kod Mostara i Vlada Republike Srpske za vodosnabdijevanje i zbrinjavanje otpadnih voda u Kostajnici investiraju u navedene projekte ukupno 20 posto iznosa duga iz sopstvenih sredstava.\n“Nakon što su sada oba entiteta ispunila taj uslov, omogućen je otpis duga”, saopćeno je iz Ambasade Savezne Republike Njemačke.\nAmbasadorica Hohmann pozdravila je činjenicu da je na ovaj način finansijska saradnja između Njemačke i Bosne i Hercegovine urodila plodom. Dodaju da 4.000 ljudi u Republici Srpskoj profitira tako od novog i modernog vodosnabdjevanja i poboljšanog zbrinjavanja otpadnih voda.\n“U Federaciji BiH Njemačka sa renaturalizacijom područja oko rudnika kod Mostara daje važan doprinos zaštiti okoliša, ne samo u gradu nego i u cijelom donjem toku Neretve i njenom ušću u Jadransko more”, stoji u saopćenju za javnost.\nNjemačka vlada je ukupno do sada za projekte Finansijske saradnje u Bosni i Hercegovini stavila na raspolaganje oko 800 miliona eura.\nPrevious ArticleElektroprivreda BiH u 2016. vodeća po prihodu, BH Telecom po dobitiNext ArticleBiH poduzetnici traže novi Zakon o PDV-u


Desetine hijada ljudi demonstriralo tražeći oslobađanje Sakašvilija - Svetionik.com\n281 mesto 28\n898 Desetine hijada ljudi demonstriralo tražeći oslobađanje Sakašvilija\nAgencija Beta @ Nedeljnik.rs · 14.10.2021 21:11\n(Beta) – Više desetina hiljada ljudi demonstriralo je danas u Gruziji da traži oslobadjanje bivšeg predsednika Mihaila Sakašvilija koji je u zatvoru od povratka iz izgnanstva u oktobru i koji je počeo štrajk gladju. Najmanje 50.000 ljudi okupilo se na Trgu slobode u centru Tbilisija uzvikujući ime Sakašvilija, procenjuje dopisnik agencije Frans pres. “Oslobodite Sakašvilija”, […]\nPripadnici “Levijatana” krenuli na KiM, ali su vraćeni s administrativnog prelaza Brnjak: Nisu imali PCR testove…\nNedeljnik.rs @ Nedeljnik.rs 1 mesto · 14.10.2021 16:25\nDan posle incidenata na severu Kosova i Metohije – odnosno u severnom delu Kosovske Mitrovice, Zvečanu i Zubinom potoku – a nakon akcije interventne jedinice kososvske policije, situacija je mirna, ali i napeta. Na Kosovo i Metohiju su se uputili i pripadnici desničarskog Pokreta “Levijatan”, prema rečima Pavla Bihalija, jednog od članova pokreta. Međutim, kako […] Pročitaj više\nPodeli (1,783) Tweet\nKo je admiral koji je u Portugaliji isterao političare i pobedio antivaksere: “Prva stvar – objasnimo ljudima da je ovo rat…”\nNjujork tajms @ Nedeljnik.rs 1 mesto · 13.10.2021 12:16\nZdravstveni sistem Portugalije bio je na rubu kolapsa. Bolnice u glavnom gradu Lisabonu bile su prenatrpane, a vlast je apelovala na sve koji mogu da se leče kod kuće. Poslednje sedmice januara, skoro 2.000 ljudi je preminulo u novom talasu koronavirusa. Program vakcinacije u ovoj zemlji skoro da nije ni postojao, pa se vlada okrenula […] Pročitaj više\nDr Šekler: “Žao mi je ali ne vidim kraj, ne bih se previše radovao…”\nRTS @ Nedeljnik.rs 2 mesto · 13.10.2021 11:21\nMilanko Šekler, virusolog i mikrobiolog Veterinarskog instituta u Kraljevu, rekao je u Jutarnjem programu da su epidemijske brojke u Srbiji neznatno manje, i da se ne bi previše radovao njima. “Ne verujem da će to bitno promeniti situaciju u bolnicama, odnosno u crvenim zonama, jer ti ljudi će i dalje biti zatrpani ogromnim brojem novozaraženih kojima će trebati hospitalizacija. […] Pročitaj više\n“Vučić položio ispit, upisao se u kolektivno sećanje nacije. Mnogi su srpski vladari i državnici padali na kosovskom pitanju”\nAgencija Beta @ Nedeljnik.rs · 14.10.2021 11:45\n(Beta) – Ministar unutrašnjih poslova Aleksandar Vulin izjavio je danas da je predsednik Srbije Aleksandar Vučić “položio ispit” tokom krize izazvane akcijom specijalne kosovske policije i upisao se “još jednom” u kolektivno sećanje nacije. Tokom gostovanja na TV Pink, Vulin je rekao da su svi srpski vladari i državnici “najteži ispit polagali ili padali na […] Pročitaj više\nPodeli (603) Tweet\n“Govorili su da ne smem da uhapsim Dijanu Hrkalović, pa su sad promenili priču…”\nNedeljnik.rs @ Nedeljnik.rs 2 mesto · 15.10.2021 23:16\nPredsednik Srbije Aleksandar Vučić je na početku svog gostovanja u emisji “Prva tema” prokomentarisao hapšenje Dijane Hrkalović. “Reč je o dokazima koje poseduju nadležni državni organi, a vezano za ubistvo gospodina Miloševića. Posle toga pretpostavljam da je menjan DNK, a da su neki ljudi oslobađani umesto da budu osuđeni. Pretpostavljam da je to jedan od razloga”, […] Pročitaj više\nNedeljnik.rs @ Nedeljnik.rs · 11.10.2021 15:53\nTokom poslednjih nekoliko dana na društvenim mrežama uočeno jeneovlašćeno deljenje linka na kojem se nalazi film „TOMA“. Odmahpo uočavanju, produkcijske kuće MinaCord i CobraFilm, koje su ivlasnici autorskih prava, prijavili su sve nadležnim organima –Odeljenju za visokotehnološki kriminal Ministarstva unutrašnjihposlova Republike Srbije. Istim povodom obaveštena je i Antipiratska agencija Srbije (SAPA), koja je tokom vikenda […] Pročitaj više\nKo može a neće da se vakciniše od danas plaća testiranje na koronu: Nova odluka u Nemačkoj\nAgencija Beta @ Nedeljnik.rs · 11.10.2021 16:04\n(Beta) – U Nemačkoj od danas više nema besplatnih brzih testova na koronu za one koji mogu a neće da se vakcinišu, piše Dojče vele navodeći da dok se vlast nada da će tako jedan broj neodlučnih biti motivisan da se vakciniše pojedini lekari kritikuju meru. Do sada je u Nemačkoj svaki gradjanin jednom sedmično mogao da […] Pročitaj više\nPodeli (490) Tweet\nMogu da zamislim da mi Radojičić predaje kabinet gradonačelnika: Dobrica Veselinović iz Ne davimo Beograd o izborima, opoziciji u više kolona, korupciji, zagađenju…\nVeljko Miladinović @ Nedeljnik.rs 3 mesto · 13.10.2021 14:07\nKako se po političkim kuloarima širio glas da bi u eventualnoj raspodeli opozicionih karata NDMBG mogao da ponudi kandidata za gradonačelnika na eventualnoj zajedničkoj listi, razgovarali smo sa Dobricom Veselinovićem o nastupajućim izborima, odnosima NDMBG sa drugim strankama opozicije, da li su imali konkretne ponude, zašto su odjednom počeli da insistiraju na “zelenoj politici”, da […] Pročitaj više\n“Čovek, u biti večito dete, koji je u fokus stavljao ljudske vrednosti i brige”: Ministarka kulture o smrti Marka Živića\nAgencija Beta @ Nedeljnik.rs · 14.10.2021 20:56\n(Beta) – Ministarka kulture i informisanja Maja Gojković uputila je telegram saučešća porodici glumca Marka Živića koji je danas preminuo od posledica infekcije virusom korona. Ona je navela da su umetnička i glumačka scena ostale “bez jednog od najznačajnijih dramskih umetnika koji je svojim ulogama obogatio našu pozorišnu i filmsku produkciju”. “Talentovani glumac ostaće upamćen po […] Pročitaj više\nBrnabić: Imamo dokaze da je neko koristio svoj uticaj da Koluviji kaže da optuži Andreja Vučića\nAgencija Beta @ Nedeljnik.rs 3 mesto · 14.10.2021 19:15\n(Beta) – Predsednica Vlade Srbije Ana Brnabić izjavila je danas da postoje dokazi da je “neko” koristio svoj uticaj da Predragu Koluviji, optuženom za uzgajanje tona marihuane na farmi Jovanjica, kaže da optuži brata predsednika Srbije, Andreja Vučića. Ona je kazala da nadležni istražuju “ko je to uradio”. “Ako je neko koristio svoj uticaj da […] Pročitaj više\nVidiš 3,234 vesti od ukupno 3,250.\nPozicija vesti je ažurirana u: 06:11


Dačić u Moskvi: Ne prihvatamo da nam na putu ka EU budu postavljane prepreke koje nikome nisu postavljane - Izazov\nDačić u Moskvi: Ne prihvatamo da nam na putu ka EU budu postavljane prepreke koje nikome nisu postavljane\nRadio-televizija Srbije\t 2. juna 2021. 10:49\n"Kažu nam – odreknite se Kosova i Metohije i otvoren vam je put ka EU. To nije ono što partneri kažu jedan drugom. Mi želimo da uđemo u Uniju, vredno radimo na tome i taj cilj ne menjamo, ali ne prihvatamo da na tom putu pred nas budu postavljane prepreke koje nikada nikome nisu postavljane, niti se tako nešto, kao što je priznanje nelegalne secesije, može očekivati od bilo koje suverene države", rekao je Dačić.\n"Rusija je jedan od najvećih ekonomskih partnera Srbije. Ne postoji ekonomska grana u kojoj ne beležimo ogroman rast, počev od energetike, putne i železničke infrastrukture, poljoprivredne proizvodnje, hemijske i drvne industrije", tvrdi Dačić.\n"Idemo ovim pravcem i kada je reč o saradnji u oblasti medicinskih nauka. Ima li boljeg primera za to od činjenice da je Srbija prva zemlja u Evropi koja proizvodi vakcinu uz odobrenje vašeg instituta Gamaleja, koji je razvio ovu sjajnu vakcinu", upitao je Dačić.\n"Srbija i Rusija mnogo više od istorijskih prijatelja i saveznika"\n"Vama je poznato da su odnosi dve zemlje krenuli uzlaznom putanjom 2012. godine od kada Srbiju vodi koalicija Srpske napredne stranke na čelu sa Aleksandrom Vučićem i Socijalističke partije Srbije na čijem sam ja čelu. Srbija i Ruska Federacija od 2013. godine imaju sklopljen Sporazum o strateškom partnerstvu, sveobuhvatan dokument koji definiše ciljeve naše zajedničke saradnje", naveo je Dačić.\n"Srbija i Rusija su pre svega privržene poretku koji počiva na međunarodnom pravu i to smo nebrojeno puta potvrdili. U svakoj prilici, a to želim da ponovim i ovog puta, Srbija iskazuje veliku zahvalnost Ruskoj Federaciji za to što je u teškim iskušenjima za moju zemlju postavila primat međunarodnog prava nad snagom međunarodne sile, čime je ostala jedan od naših najvažnijih oslonaca u globalnoj političkoj areni", istakao je Dačić.\n"Rusija je, baš kao i Srbija, čvrsto na stanovištu da je Kosovo i Metohija neotuđivi deo Srbije i to je već decenijama jedan od naših najvažnijih političkih oslonaca u borbi za naše interese na međunarodnoj sceni", dodao je Dačić,\n"I mi, i vi, to smatramo za temeljni međunarodni dokument kada je reč o Kosovu i Metohiji", rekao je Dačić u Državnoj Dumi Federalne skupštine Ruske Federacije.


Nije lako živeti u Makedoniji\nU Londonu je objavljena studija o tome gde se u svetu najbolje živi i prednjači Finska, Zimbabve je na dnu lestvice a Makedonija u sredini u svetu, ali među poslednjima u Evropi po indeksima koji obuhvataju ekonomske i socijalne parametre.\nMakedonija je prema indeksu prosperiteta 59, jedno mesto ispred El Salvadora, ali iza Šri Lanke, Bocvane, Paragvaja, Filipina i Dominikanske Republike. Od evropskih zemalja i zemalja u regionu Ukrajina je 61, Turska 69. I Belorusija 85, što je lošija pozicija od Makedonije, ali se bolje živi u Hrvatkoj (35. pozicija), Bugarskoj (46) i Rumuniji (48). Britanski institut nije analizirao Srbiju, Albaniju, Bosnu i Hercegovinu i Crnu Goru.\nUgledni Ligatum institut sastavio je spisak koji je obuhvatio 104 države i najperspektivnija za život posle Finske je Švajcarska, slede skandinavske zemlje, a prvih deset na listi zaokružuju Austrija, Kanada, Holandija, SAD i Novi Zeland, prenosi makedonska televizija A1. Društvo Zimbabveu koji je na dnu lestvice, na 104. mestu, pravi Kamerun (100), Centralno Afrčcka Republika (101), Jemen (102) i Sudan (103).


Dodela regionalne nagrade “Biznis Partner 2019”\nDvadeset i peta svečana ceremonija dodele nagrade Biznis Partner održana je uz prisustvo velikog broja uvaženih ličnosti iz javnog i kulturnog života u regionu. Ova nagrada se dodeljuje najuspešnijim kompanijama u biznisu, sa ciljem da se skrene pažnja javnosti na te kompanije, ali i sve ostale institucije koje se u svom poslovanju rukovode visokim profesionalnim standardima, čvrstim etičkim normama ali i društvenoj odgovornosti i poštovanju zaposlenih i odličnim poslovnim rezultatima.\nPod sloganom “U biznisu, kao i u životu, najvažniji je partner” održana je 25. po redu dodela Biznis nagrada u organizaciji Mass Media. “Uspešni u biznisu su samo oni koji su uporni i u to veruju. Takvi se afirmišu već četvrtinu veka i oni su zaslužni za to što je ova nagrada postala prestižno, poslovno, stručno i javno priznanje za najbolje institucije i kompanije u regionu.\nJedna od dobitnica nagrade je i korporacija TRAYAL iz Kruševca, koja je dobitnik nagrade za najbolji inovativni projekat. Specijalna bonica za rehabilitaciju Banja Koviljača uspešno posluje 160 godina.\nOvo su samo neke od kompanija koje su bile spremne da iznesu stabilnost, inovativnost, pouzdanost, spremnost da prate promene koje nameće savremeno tržište, ali i izazov da budu bolji i brži od konkurencije.


UŠTEDE U TRANSPORTU: Softver rešava prekovremeni rad zaposlenih - Pluton Logistics\nČesto korišćena fraza “vreme je novac” dobro je poznata svim preduzetnicima kao definicija uspešnog poslovanja. U poslovnom svetu vreme predstavlja ograničeni resurs, iz tog razloga je veoma važno da svaki minut bude potrošen na pravi način.\nOrganizacija i planiranje transportnih aktivnosti nisu nimalo jednostavne, često oduzimaju dosta vremena i smanjuju fokus zaposlenih sa primarne delatnosti firme. Kao jedno od rešenja koje primenjuju menadžeri logistike već duži niz godina su sistemi upravljanja voznim parkom (engl. Fleet Management System).\nU daljem tekstu saznajte na koji način fleet menadžment sistem koji je razvila kompanija NTS International, pomaže da se ostvare uštede u proseku 1-2 sata prekovremenog rada nedeljno po zaposlenom.\nPlaniranje ruta i brži odziv na vanredne zahteve korisnika\nNTS Fleet menadžment sistem pruža informacije o lokacijama na kojoj se vozila nalaze u realnom vremenu. Na osnovu ovih informacija menadžeri mogu da brzo i efikasno donose odluke u vanrednim situacijama. NTS aplikacija im omogućava da odaberu vozilo najbliže željenoj lokaciji i usmere vozača tako da se kreće optimalnom rutom (vremanski najkraćom ili rutom kojom vozilo prelazi najkraći put) jednostavnim slanjem linka za navigaciju na njegov mobilni uređaj.\nPrimenom ovog rešenja smanjeno je vreme potrebno za komunikaciju sa vozačem kako bi se utvrdila trenutna lokacija na kojoj se nalazi, čime se dodatno utiče i na njegovu bezbednost u saobraćaju. Takođe, bržim odzivom na vanredne zahteve, primenom ovog rešenja, poveća će se zadovoljstvo vaših korisnika uz višestruke koristi za kompaniju.\nJednostavna priprema izveštaja i analiza\nSvi podaci o kretanju vozila, troškovima servisa, putarina, dnevnica i drugim troškovima koji se vezuju za vozila i vozače, potrošnji goriva i ostalim performansama vozila ostaju zabeleženi u NTS aplikaciji. Zahvaljujući prethodno definisanim formama svi ovi podaci se grupišu u dnevne, nedeljne, mesečne, kvartalne, godišnje izveštaje ili izveštaje za bilo koji drugi odabrani vremenski interval.\nKorisnicima NTS rešenja svi ovi izveštaji dostupni su u svakom trenutku i mogu ih pokrenuti neograničen broj puta. Izveštaji se mogu preuzeti u pdf , xls i csv formatima ili se direktno štampati iz NTS aplikacije.\nPored prethodno definisanih formi izveštaja, NTS nudi mogućnost kreiranja izveštaja po vašoj meri sa podacima koji su za vaše poslovanje značajni. Kao posebno rešenje NTS pruža i automatsko izveštavanje na dnevnom, nedeljnom i mesečnom nivou, slanjem izveštaja na vašu email adresu čime se dodatno smanjuje vreme potrebno za anlizu i omogućava vam da se fokusirate na svoju primarnu delatnost.\nEvidencija održavanja i podsetnici o predstojećim servisima vozila\nEfikasno planiranje i evidenciju redovnih i varednih servisa, tehničkih pregleda, pregleda vozača, atesta i drugih zakonskih obaveza, koje su neophodne za učešće vozila u saobraćaju, veoma je važno kako bi se izbegli dodatni neplanirani troškovi. Ručno praćenje i evidencija održavanja vozila podrazumeva svakodnevnu proveru i evidenciju stanja na kilometar satu vozila, što oduzima određeno vreme zaposlenima a može biti nepouzdano, imajući u vidu mogućnost ljudske greške.\nRešenje NTS Održavanje omogućava evidenciju i pregled svih izvršenih i neizvršenih zadataka održavanja vozila, kao i onih koje treba realizovati u predstojećem periodu. Na taj način zaposleni nemaju dodatne obaveze već mogu da se bave svojim poslovnim zadacima, što je u interesu svake kompanije.\nAKO STE PROPUSTILI – UŠTEDE U TRANSPORTU: Koliko vodite računa o redovnom održavanju vozila?\nIntegracija sa drugim softverima\nNTS Fleet menadžment sistem omogućava povezivanje i prenos prikupljenih podataka o stanju vozila, njihovom kretanju, performansama, troškovima i održavanju sa CRM-om i drugim softverima koje kompanije koriste u svom poslovanju. Na taj način vreme potrebno za izvoz podataka iz NTS sistema, prilagođavanje formi unosa i unos u drugi sistem je eliminisano.\nJedan od sistema sa kojim je NTS povezan je i Timocom, ponuđačom najveće evropske berze tereta. Kompanija NTS sarađuje sa Timocom-om više od 5 godina u svim zemljama jugoistočne Evrope, omogućavajući svojim korisnicima da preko Timocom-ovog interfejsa podele vidljivost odvijanja transporta željenim stranama.\nŠta dobija svaka kompanija koja koristi NTS rešenja?\nBrzo i efikasno donošenje poslovnih odluka od strane menadžmenta\nPovećanje produktivnosti i efikasnosti transportnih procesa\n← Deo autoputeva u Španiji bez naplate putarine\nU samo 8 meseci više od 10.000 teretnih vozova saobraćalo na relaciji Kina-Evropa →\n6. maja 2018. marko\nLanac supermarketa daje 1.000 funti BONUSA za nove vozače\n29. jula 2021. 4. avgusta 2021. Milica Milosavljevic


BalkanMagazin :: Struja od komposta\nStruja od komposta\npetak, 14. septembar 2012 04:35\nOd približno 350 kilograma komposta za proizvodnju šampinjona, za 18 dana, u Centru za didaktiku i inženjering u Kragujevcu proizvedena su četiri kubika biogasa, koji se koristi za proizvodnju električne energije.\nU Centru za didaktiku i inženjering u Kragujevcu proizvedena je prva količina biogasa dobijenog iz komposta za proizvodnju šampinjona.\n„Gorivo je proizvedeno u maloj prototipskoj instalaciji za proizvodnju biogasa, koja će služiti za obuku kadrova iz oblasti obnovljivih izvora energije,“ rekla je Fonetu Mirjana Pavić, zamenica direktora Centra dodajući da su od približno 350 kilograma suve biomase, za 18 dana, dobijena četiri kubika biogasa, a očekuje se da će se od te mase dobiti još dva kubika. Dobijeni biogas se koristi za proizvodnju električne energije.\nPored bio centrale u Centru su instalirani tehnički sistemi za prezentaciju korišćenja alternativnih izvora energije poput solarnih panela, za pokaznu proizvodnju električne energije, koja se koristi za rad informatičke opreme i rasvetu i toplotna pumpa snage 3,6 kilovata za klimatizaciju prostora površine 100 kvadratnih metara, korišćenjem geotermalne energije.\nTokom ovog meseca biće puštena u rad vetrenjača za proizvodnju manjih količina električne energije, do jednog kilovata.


Our Group Companies - Canon Montenegro\nKompanije iz naše grupe\nKompanije Canon grupe sa sedištem u Evropi\nOd softverskih kompanija do rešenja za video mreže i tehnologija za štampanje i snimanje slike i medicinu, imamo stručnost i mogućnosti da nastavimo da budemo globalni lider na polju tehnologija za snimanje slike.\nO kompaniji Canon\nPravne informacije i usklađenost\nIoT-u-obliku-usluge za video informatički oblak namenjen korporacijama. Kombinacija IoT i video podataka donosi revoluciju u domen video nadzora pomoću najnovijih dostignuća na polju tehnologija informatičkog oblaka i veštačke inteligencije.\nPročitajte više \nLider na tržištu mrežnog videa. Neumorni inovator na polju video nadzora, koji povećava bezbednost miliona ljudi širom sveta i doprinosi odgovaranju na sve veću potrebu za pametnijim, bezbednijim svetom.\nVodeći dobavljač Video Synopsis® rešenja za brzo video pregledanje i pretragu, upozoravanje u realnom vremenu i kvantitativnu video analizu.\nVodeći centar za istraživanje i razvoj medicinskog softvera, koji stvara revolucionarne tehnologije i vrednu intelektualnu svojinu za Canon Medical Systems.\nRazvija i proizvodi sisteme za dijagnostičko snimanje, uključujući CT, MRI, ultrazvučne i rendgenske sisteme i kliničke laboratorijske sisteme.\nProizvodi i prodaje hardver za štampanje i kopiranje, kao i povezani softver.\nGlobalni lider na polju tehnologija za optičko prepoznavanje znakova (OCR) i skeniranja sa mobilnih uređaja, I.R.I.S. pravi softver i proizvode koji ljudima pomažu da povećaju produktivnost prilikom skeniranja i konvertovanja dokumenata.\nVodeći svetski dobavljač otvorenog softvera za upravljanje IP videom (VMS), posvećen pružanju kvalitetnog softvera za poslovnu video platformu koji partneri za hardver i softver mogu da integrišu u video rešenja za bezbednosne namene i više od toga.\nNokavision Software B.V, koja posluje u okviru Canon Netherlands, vodeći je dobavljač rešenja za upravljanje komunikacijom klijenata i digitalno transformisanje.\nVodeća tehnološka kompanija specijalizovana za kreiranje, razvoj i pružanje podrške za softver za upravljanje štampanjem i skeniranjem. Najpoznatiji proizvod im je uniFLOW.\nDobavljač softvera za upravljanje informacijama za preduzeća svih veličina i iz svih oblasti.


Razmišljate o povratku - Tacka Povratka\nLični vodič / Razmišljate o povratku\nUprkos udobnom životu, organizovanom i stabilnom društvu i uspešnoj karijeri, u nekom trenutku može se javiti snažna potreba za povezivanjem i pripadanjem zajednici koja je deo Vaših porodičnih korena. Ta potreba je deo vrlo ličnog algoritma koji za mnoge povratnike predstavlja suštinski motiv za donošenje odluke da svoj život nastave u Srbiji. Iz tog razloga, sve je više ljudi koji dolaskom ovde stvaraju jednu otvorenu zajednicu koja razume da povratak nije poraz, već izbor.\nNajčešće ljudi odlaze zbog karijernih razloga, a vraćaju se iz ličnih. Prirodna je potreba za održavanjem veze sa zemljom iz koje potičete i negovanjem svog porekla, kao dela svog identiteta. Pored težnje ka povezivanju sa Srbijom, može Vas motivisati i želja da doprinesete njenom razvoju kroz znanje i iskustvo koje ste stekli u inostranstvu. Ukoliko do sada niste imali prilike da živite u Srbiji, ali i dalje osećate snažnu povezanost, povratak može biti način da otkrijete više o sebi i svojoj zemlji. Moguće je i da prepoznajete prednosti odgajanja dece i porodičnog života u Srbiji ili želite da ovde nastavite karijeru, kako biste obezbedili mirniji i ispunjeniji život.\nOdluku o povratku neminovno prate i određene prepreke, ali je značajno sagledati da su otvorene i brojne prilike kojih pre nekoliko decenija u Srbiji nije bilo. Pored pomoći porodice i prijatelja, tim Tačke povratka i zajednica povratnika mogu Vam pružiti drugačije, ali podjednako važno razumevanje i podršku kako bi i donošenje odluke o povratku bilo bolje informisano realnim stanjem stvari i prilikama koje postoje.\nKako da se preselite i pronađete svoj kutak.\nDoprinesite razvoju u Srbiji\nPovezivanje sa pravim krugovima i razmena znanja i iskustava.\nSmestite se u Srbiji\nRazmotrite sve opcije da u Srbiji organizujete život Vas i Vaše porodice.\nOdgajajte svoju decu u Srbiji\nSve što Vam je potrebno da znate o školovanju u Srbiji.\nPrilike da iskusite život u Srbiji\nZašto ne biste došli na kratko i probali da radite iz Srbije?\nPoslujte u Srbiji\nKakve su prilike i koja je poslovna klima u Srbiji


Edin Ramić: Žrtve genocida dovoljan dokaz da budemo budni | Kakanj-X\nEdin Ramić: Žrtve genocida dovoljan dokaz da budemo budni\n– Rad Memorijalnog centra podržavamo u kontinuitetu. U protekloj godini smo završili izgradnju, proširenje puta s vanjskim uređenjem, u toku je realizacija izgradnje trafostanice koja je neophodna za nesmetan rad Memorijalnog centra. Vlada Federacije BiH će, u ovoj godini, izdvojiti najmanje milion KM za projekte Centra. Federalno ministarstvo raseljenih osoba i izbjeglica će biti implementator. Obaveza nam je čuvati sjećanja na svaku žrtvu, posebno na žrtve genocida u Srebrenici – zaključuje Ramić, saopćeno je iz Federalnog ministarstva raseljenih osoba i izbjeglica, piše Fena.


Reforma istorije od dece pravi laku metu - Društvo - Dnevni list Danas\nPočetna » Društvo » Reforma istorije od dece pravi laku metu\nGrupa istoričara, profesora srednjih škola upozorava na katastrofalne posledice promena u obrazovanju\nVesna Andrić18.06.2021. 18:00\nGrupa profesora istorije pokrenula je peticiju da se po hitnom postupku ukine reformisani program nastave istorije u gimnazijama i srednjim stručnim školama, a kako najavljuju za Danas, uskoro će taj zahtev uputiti nadležnim organima.\nOvo je treća školska godina kako se sprovodi reforma u srednjim školama, koja je više puta bila na meti kritika, a primedbe na račun „reformisane“ nastave istorije sada iznose i profesori ovog predmeta, ukazujući na opasnost da istorijsku svest mlade generacije, umesto škole, formira ulica, štampa, politika, interesne grupe ili međunarodni faktori.\n„Dete koje ne poznaje opštu i nacionalnu istoriju postaje laka meta za sve zloupotrebe koje savremeno društvo nosi. Kako zaštiti decu od narastajućeg antisemitizma i neonacizma ukoliko ne znaju ni šta ti pojmovi znače“, pitaju se autori peticije.\nPotpisnici peticije ističu da je reformom nastave istorije umesto hronološkog principa uveden tematski, po kome, kako kažu, ne uče ni studenti istorije.\n„Naši učenici prvo nauče ratovanje Srbije i Crne Gore u Balkanskim ili Prvom svetskom ratu, a tek nakon toga, praktično u drugom polugodištu, uče oslobađanje od osmanske vlasti, nastanak i izgradnju srpske države. To je potpuno besmisleno! Da ne govorimo da se isti paradoks proteže na sve epohe opšte i nacionalne istorije. Tako se Napoleonovi ratovi uče pre Francuske revolucije, a ideje prosvetiteljstva, koje su temelj pomenutih događaja, na kraju reformisanog sadržaja u poslednjoj nastavnoj temi. Paradoksalno, ali Drugi svetski rat se uči pre nacizma i fašizma“, obrazlažu autori peticije.\nKažu da je u prvom razredu situacija još gora jer se uopšte nije obaziralo na starosne i kognitivne faktore samih učenika.\n„Tema Države prethodi temi razvoja Društva. Očekuje se da deca od 14, 15 godina u okviru dve-tri lekcije nauče, shvate i razumeju sve faze od nastanka države, preko država Starog Istoka, grčkih polisa, sve faze i reforme nastanka atinske demokratije, zatim Stari Rim, od kraljevine, preko republike do carstva. To ne mogu da savladaju ni učenici koji imaju sve petice, a kamoli prosečni đaci. Kasnije im se učenje pretvori u taksativno memorisanje ratova i istorijskih događaja bez ikakvog smisla. Po starom planu i programu učenici su se redom, vođeni hronološkim principom, istovremeno učili i razvoj društva, i države, političku istoriju i ratove, religiju i kulturu, i ništa im nije bilo strano, teško niti nerazumljivo“, navode profesori istorije.\nKreatorima reforme zameraju i što nisu vodili računa o korelaciji sa drugim predmetima, kao ni o opterećenju učenika.\n„Vršnjaci naše srednjoškolske dece u svetu uče po tri do maksimalno 10 predmeta, a naša deca 17 do 18. Sadržaj svakog ponaosob je preobiman za tako veliki broj predmeta. Recimo, u Velikoj Britaniji učenik godinu dana pre mature uči četiri, a maturant samo tri predmeta, i to izborna. Istoriju imaju 10 časova nedeljno, a obrađuju samo Veliku Britaniju i Nemačku u kratkom periodu između dva svetska rata. Od naših đaka i nastavnika se očekuje da na jednom času obrade pet država u periodu novog veka (oko 400 godina), da ne govorimo o ostalim problemima jer bi za to bio potreban naučni elaborat“, naveli su autori peticije.\n„Naši reformatori su doveli do toga da se istorija kao nastavni predmet ukida u srednjim stručnim školama. Umesto da se fond časova nastave istorije povećava, on se smanjuje ili u potpunosti ukida. Istovremeno, uvode se na mala vrata neki novi predmeti (Religija i civilizacija, Osnovi geopolitike i drugo) istrgnuti iz gradiva istorije, koje ne predaju istoričari“, ističu profesori.\nPodnosioci peticije su akademik Ljubodrag Dimić, redovni profesor Filozofskog fakulteta u Beogradu, Ljiljana Raković, profesorka istorije u Zemunskoj gimnaziji, Stela Gašparović, profesorka u Filološkoj gimnaziji, Aleksandra Milosavljević iz Vojne gimnazije, Vitomir Stanković, iz Hemijsko-prehrambene tehnološke škole, Olga Šimšić, iz Tehničke škola „Novi Beograd“ Biljana Stanković, iz Osme beogradske gimnazije i Vidak Pejović, profesor istorije u Savremenoj gimnaziji.\n2 reagovanja na “Reforma istorije od dece pravi laku metu”\n18. juna 2021. u 20.48\nPre četiri decenije moja rođaka u Australiji je imala četiri predmeta u četvrtoj godini gimnazije, od toga jedan engleski jezik drugi šekspirologija, a ja sam u četvrtom gimnazije imala šesnaest predmeta.\n19. juna 2021. u 08.03\nДеца у школама би прво требало да науче историју места у коме живе, па округа, па онда државе, а тек на крају да уче светску историју и то чисто информативно!


Predstavljen projekat za razvoj pčelarstva u Trsteniku - Edukaplus\nPredstavljen projekat za razvoj pčelarstva u Trsteniku\nPrvi projekat iz oblasti poljoprivrede koji će Opština Trstenik realizovati u ovoj godini, u okviru programa podrške mladim pčelarima, biće „Razvoj pčelarstva na području Opštine Trstenik“. Na inicijativu Udruženja pčelara i voćara „Pomoravlje“ organizovana je prezentacija ovog projekta i predavanje za iskusne pčelare, kao i početnike iz oblasti tehnologije pčelarstva.\nPotpisivanjem ugovora između Opštine Trstenik i Regionalne razvojne agencije „Zlatibor“ iz Užica, krajem prošle godine počela je prva faza projekta podrške mladim pčelarima koji finansira Vlada Švajcarske.\n– Kroz ovaj program četrdeset i dvoje mladih ljudi dobiće priliku da počnu pčelarski posao i zbog toga su ovakvi i slični projekti veoma značajni kako za otvaranje novih radnih mesta, tako i za razvoj pčelarstva u opštini Trstenik. Radimo na tome da uz pomoć drugih donatora slične programe realizujemo i u drugim oblastima poljoprivrede, a tu pre svega mislim na podizanje zasada malina i kupina, kao i na podršku u plasteničkoj proizvodnji – kaže predsednik Opštine Trstenik Miroslav Aleksić.\nNakon prezentacije projekta, stručna predavanja na temu pčelarstva održali su magistar pčelarstva Lev Plužnjikov i dr Goran Jevtić iz Instituta za krmno bilje iz Kruševca. Prezentaciji i predavanju prisustvovali su predsednici udruženja iz susednih opština i veliki broj pčelara sa područja opštine Trstenik.\nRazvoj poljoprivredne proizvodnje jedan je od glavnih prioriteta u Trsteniku i zbog toga se iz godine u godinu izdvajaju znatna sredstva. Budžet za poljoprivredu za ovu godinu iznosi 58 miliona dinara i podrazumeva, između ostalog, otpis kamate za kratkoročne kredite, pomoć od 20% kod osiguranja useva i program podrške za zasade malina i kupina.


ULEB oštro kritikovao Evroligu - BIGportal.ba\nULEB oštro kritikovao Evroligu\nJuli 12, 2019 Juli 12, 2019 092\nUnija evropskih košarkaških liga (ULEB) pobunila se protiv novog sistema Evrolige koji će biti implementiran od sezone 2020/2021. Akcioniri kompanije “ECA” doneli su odluku da se put elitnog košarkaškog takmičenja više ne ide iz domaćih ili regionalnih takmičenja. Time se potpuno urušavaju prvanstva jer pobednici ili najbolje plasirani neće imati…\nUnija evropskih košarkaških liga (ULEB) pobunila se protiv novog sistema Evrolige koji će biti implementiran od sezone 2020/2021.\nAkcioniri kompanije “ECA” doneli su odluku da se put elitnog košarkaškog takmičenja više ne ide iz domaćih ili regionalnih takmičenja.\nTime se potpuno urušavaju prvanstva jer pobednici ili najbolje plasirani neće imati zagrantovano mesto u Evroligi.\nOvo je veliki udarac za španski i nemački šampionat, odnosno za regionalne lige u Evropi – ABA i VTB. Prvi koji su se pobunili protiv ovog sistema bili su Španci, a sada se javio i ULEB.\n“ULEB i njegovi zvaničnici imaju zamerke na saopštenje Evrolige u kojem se menja sistem ulaska u elitno takmičenje od sezone 2020/2021. Novi sistem negira osnove evropskog sportskog sistema. ULEB snažno odbija predloženi sistem koji dozvoljava visok stepen proizvoljnosti u deljenju pet ‘vajld-karti’, od čega su tri jednogodišnje“, navode iz ULEB.\nUmesto putem domaćih šampionata, u Evroligu će se ulaziti dobijanjem specijalne pozivnice. Svake godine biće podeljene tri jednogodišnje\nHamilton: Trka, Vimbldon, kriket, šta ljudi da gledaju?\nPromjene u Milanu – Maldini u fotelji, Đampaolo na klupi “rosonera”\n“Jokić je plakao u svlačionici”


MENADŽER: Bejl ne odlazi iz Real Madrida | Novosti.RS\nFUDBALER Real Madrida Garet Bejl neće ovog leta napustiti klub uprkos trenutnom statusu, rekao je danas njegov menadžer DŽonatan Barnet.\nBejl nema veliku minutažu kod trenera Zinedina Zidana i ove sezone je uglavnom bio na klupi. Iako su brojni klubovi zainteresovani za 31-godišnjeg Velšanina, njegov menadžer rekao je da će fudbaler ostati na "Santjago Bernabeu".\n"Garet je dobro. Ostalo mu je još dve godine ugovora. Voli život u Madridu i on ne ide nigde. I dalje je dobar kao i ostali igrači u ekipi. Sve je do Zinedina Zidana. Naravno da je bilo interesovanja, ali teško da neki svetski klub može da ga priušti. Veliki je gubitak što nije u timu ovog trenutka, ali on neće otići", rekao je Barnet za Bi-Bi-Si (BBC).\nBejl je osvojio četiri titule u Ligi šampiona sa Realom, ali se poslednjih meseci stalno spekuliše o njegovom odlasku, pre svega zbog lošeg odnosa sa trenerom.\nPRIMERA: Leganesu ni remi sa Realom nije pomogao da izbegne ispadanje, Hetafe i Maksimović u neverovatnom meču ostali bez Evrope\n19. 07. 2020. u 23:24\nNAVIJAČI ODUŠEVLJENI: Kasiljas ponovo u Realu\n17. 07. 2020. u 19:49\nZIDAN POTVRDIO TRENERSKU GENIJALNOST: Po peharu 19 mečeva\n17. 07. 2020. u 20:27\nZidan je rekao da je "tehnička odluka" to što Bejl nije bio u ekipi u jučerašnjoj utakmici protiv Leganesa, poslednjoj u prvenstvu.\nJedan od razloga što je Zidan 2018. godine otišao iz Reala je neslaganje sa predsednikom kluba Florentinom Peresom koji je želeo da Bejl ostane, a trener je zahtevao da Vešanin ode.\nZidan je otišao iz kluba, ali se godinu dana kasnije vratio, a jedan od njegovih zahteva bio je da se Bejl proda.\nProšlog leta Zidan je rekao da bi "za sve bilo najbolje" da Bejl ode, dogovoren je transfer u kineski Đangsu Suning, ali je u poslednjem trenutku posao propao.\nBarnet je tada rekao da se Zidan sramno ponašao, ali je sada pričao pomirljivim tonom.\n"Garet ne želi da nadživi Zinedina Zidana u Realu. Gospodin Zidan je bio vrlo uspešan. Nema mržnje. Gospodin Zidan jednostavno ne želi da Bejl igra. Garet trenira svakog dana i dobro trenira", naveo je menadžer.\nBejl je najplaćeniji fudbaler Reala, pošto ima nedeljnu platu od 600.000 funti. To je najveća prepreka klubovima koji žele da ga dovedu.\nUkoliko Bejl ostane do kraja ugovora, Real će na njegovu platu potrošiti više od 35 miliona funti.\nBejl je nedavno rekao da mu igranje za reprezentaciju Velsa mnogo više znači od igranja za Real. Naredna sezona biće značajna za reprezentativni fudbal, pošto je Evropsko prvenstvo pomereno za godinu dana, na sledeće leto.\n"On želi da igra za Vels na Evropskom prvenstvu. On uvek želi dobro da igra za Vels. Garet je jedan od najboljih fudbalera sveta. Najbolji svetski fudbaleri ne idu na pozajmice", naveo je Barnet.\nGeret Bejl FK Real Madrid fudbalski transferi fudbal\nNADAL O REALOVOJ TITULI: Ovaj uspeh je veliki motiv u sezoni koja je bila specifična\nNAJBOLJI španski teniser Rafael Nadal je navijč Majorke i veoma je tužan što je njegov klub ispao iz La lige.\n17. 07. 2020. u 14:59\nREAL OSVOJIO TITULU, PEREZ NAGLASIO: Neće biti velikih pojačanja ovog leta\nPREDSEDNIK Real Madrida Florentino Perez, odmah nakon osvajanja 34. titule šampiona Španije, poručio je navijačima da ovog leta ne očekuju spektakularne transfere.\n17. 07. 2020. u 12:40


OSSRB - Četvrta pobeda Srbije, sutra protiv Rusije za prvo mesto\nSeniorke Srbije su od samog starta utakmice nagovestile da će pokušati da ostvare pobedu na efikasan način. Ipak, i Azerbejdžan je meč sa Srbijom shvatio veoma ozbiljno i nije ih uplašio kvalitet i iskustvo koji poseduje aktuelni evropski i svetski šampion.\nSrbija je prvi set započela sa 4 vezana poena i držala je tu prednost sve do rezultata 13:8, kada je Azerbejdžan uzvratio sa 5 poena i izjednačio rezultat. Neizvesnost je trajala sve do rezultata 15:15, kada su izabranice Zorana Terzića osvojile 10 od mogućih 12 poena i povele sa 1:0 (25:17).\nIako rezultat u prvom setu nije bio povoljan, Azerbejdžan je u drugi ušao veoma optimistično. Vodili su 9:4, kao i 15:11, ali se Srbija brzo „probudila“ i nastavila je sa prepoznatljivom igrom. Set je završen sa 25:20 u korist Srbije. Posle 10 poena u prvom, Tijana Bošković nastavila je sa sjajnom igrom i u drugom setu, kada je upisala 14 poena.\nU trećem setu je selektor Zoran Terzić odlučio da pruži šansu igračicama koje nisu imale veliku minutažu u dosadašnjem toku turnira. Ponovo je Azerbejdžan pružio jak otpor, ali je on kratko trajao. Sjajne lopte koje je slala Slađana Mirković, lako su u poene pretvarale Ana Bjelica i Bojana Milenković, koje su set završile sa ukupno 16 poena. Treći period završen je sa 25:19 u korist Srbije.\nZbog zdravstvenih problema na današnjoj utakmici nije nastupila Maja Ognjenović, kapiten seniorske reprezentacije Srbije.\nSutra je na programu derbi A grupe u kojem će se sastati Srbija i Rusija (20.00), ali će pre njih snage odmeriti Azerbejdžan i Francuska (17.00). Direktne prenose svih utakmica možete pratiti na kanalima RTS-a i TV Arena Sport.\nGaleriju fotografija možete pogledati na sledećem linku: https://eurovolley.cev.eu/en/match-centres/2021/women/wfa-11-azerbaijan-v-serbia/#gallery\n1. SRB 4 4 0 12:0 12\n3. RUS 3 2 1 8:4 7\n4. FRA 3 1 2 4:6 3\n6. AZE 4 0 4 0:12 0\n1. POL 4 4 0 12:2 12\n2. BUL 4 3 1 11:3 10\n3. GER 4 3 1 10:6 8\n5. ESP 4 1 3 4:11 2\n6. GRE 4 0 4 2:12 1\n1. CRO 4 4 0 12:1 12\n2. ITA 3 3 0 9:1 9\n3. HUN 4 1 3 6:10 4\n4. BLR 3 1 2 3:6 3\n2. NED 4 3 1 9:4 9\n3. SWE 4 2 2 6:8 5\n4. FIN 4 1 3 5:10 4\n5. UKR 3 1 2 3:6 3\n6. ROU 4 0 4 2:12 0\n(8) HOLANDIJA (D 2) – B 3\n(6) TURSKA (D 1) – B 4


Aktivisti i građani ne odustaju: Nova blokada deponije Uborak u narednim danima - Odluka o deponovanju danas se temelji na preporuci Ministarstva okoliša FBiH da se smeće ukloni s ulica Mostara i ostalih općina iz kojih se deponuje na Uborak\n14. 01. 2020. u 12:02 Face.ba\nProšlo je više od mjesec dana otkako je specijalna jedinica Ministarstva unutrašnjih poslova Hercegovačko-neretvanskog kantona (MUP HNK), primjenivši silu nad stanovništvom Vrapčića i Bjelopoljske kotline, koje je dotad deponiju Uborak držalo u blokadi, omogućila nesmetan prolazak kamiona sa smećem u krug JP Deponija.\nOvo preduzeće jesenas nije dobilo okolinsku dozvolu za dalje deponovanje, a odluka Ministarstva okoliša i turizma FBiH pravosnažnom je postala početkom decembra, što je i bio povod za novu blokadu. Ipak, ona je za razliku od juna, ovog puta trajala kraće i nije rezultirala "zatrpavanjem" ulica smećem.\nOd tog dana, građani svakodnevno u znak protesta odlaze do deponije, a u većem broju okupljaju se svake nedjelje, kada simbolično organizuju koncerte i turnire u malom fudbalu. To čine kako bi skrenuli pažnju vlasti na činjenicu da se smeće odlaže na deponiju koja nema nijednu dozvolu za rad.\nOdluka o deponovanju danas se temelji na preporuci Ministarstva okoliša FBiH da se smeće ukloni s ulica Mostara i ostalih općina iz kojih se deponuje na Uborak. Na bazi iste odluke i MUP HNK primjenio je silu nad stanovništvom 9. decembra prošle godine.\nVlast od tog dana do danas skoro da nije ni pokušala stvari pokrenuti s mrtve tačke. Jedini zahtjev građana i aktivista Inicijative "Jer me se tiče" u ovom trenutku je čvrsta garancija da će se početi tragati za novom lokacijom.\nOd 9. decembra održana su dva sastanka u Gradskoj vijećnici. Na prvom se nisu pojavili ministri (ni kantonalni, ni federalni), a na drugom je dogovoreno da se u roku od deset dana održi sastanak na kojem bi se razgovaralo o pet konkretnih lokacija na kojim bi ubuduće eventualno mogla biti deponija. Aktivisti bez obzira na to, najavljuju novu blokadu, i to već u narednim danima.\nPotvrdio je to za Anadolu Agency (AA) Nijaz Hodžić iz Inicijative.\n"Blokirat ćemo deponiju, iako još nismo odredili tačan datum za to. Ovako više ne može. Vlasti na nivou Federacije BiH, Kantona i Grada jednostavno ne vode računa o ljudima koji ovdje 'drežde' mjesec i nešto dana, i po kiši, i po vjetru i po studeni... Odlučili smo ponovo blokirati dovoz smeća, a kako će to proći - vidjet ćemo. Hoće li ponovo intervenisati policija ili ne, danas ne znamo. Sigurno će do blokade doći u narednih osam, devet dana", kazao je Hodžić.\nInače, aktivisti Inicijative "Jer me se tiče" u petak su bili učesnici sastanka na kojem je zaključeno da je potrebno iznaći nove potencijalne lokacije za gradnju deponije.\n"Kantonalno ministarstvo građenja i službe za urbanizam nadležni su da to odrede. Stručne službe i postoje za te stvari. Oni za to primaju platu, a mi smo tu da taj rad pratimo, jer se trenutno ne radi. Nije se radilo šest i po mjeseci, a sad su kao odlučili početi raditi. Dakle, propalo je šest i po mjeseci bez ikakve veze", dodao je Hodžić.\nPodsjećamo, deponija Uborak blokirana je i u junu prošle godine, a nakon desetodnevne blokade potpisan je sporazum na osnovu kojeg su se gradske vlasti obavezale tragati za novom lokacijom. Ipak, u narednim mjesecima stavke iz sporazuma nisu ispoštovane.


Ruske sankcije Americi biće veoma bolne - 21.10.2016, Sputnik Srbija\nOdnosi Rusije i SAD dosegli su tačku ključanja na svim frontovima. Amerikanci ponovo prete ekonomskim embargom, a iz Moskve poručuju da bi odgovor na sankcije i... 21.10.2016, Sputnik Srbija\n08:03 21.10.2016 (Osveženo: 09:21 21.10.2016)\nOdnosi Rusije i SAD dosegli su tačku ključanja na svim frontovima. Amerikanci ponovo prete ekonomskim embargom, a iz Moskve poručuju da bi odgovor na sankcije i druge antiruske mere „mogao da bude bolan“.\nRuski zvaničnici i eksperti ističu da Rusija ima „oružje“ kojim može da odgovori na sve pritiske, napade i pretnje. U ruskom arsenalu, kažu, postoje odgovarajuće i neodgovarajuće mere.\nŠtajnmajer: Rusija i Amerika moraju da nastave pregovore o Siriji\n8 Oktobar 2016, 17:40\n„Ako SAD, uprkos zdravom razumu i iskustvu prilično bolnom po njih, ipak krenu putem daljeg širenja sankcionih mera, uveravam vas, u našem arsenalu će se naći potezi koji će se odraziti prilično bolno, pre svega na američku poziciju u svetu i američku politiku prema Rusiji i Evropi u celini“, poručio je zamenik ministra inostranih poslova Rusije Sergej Rjabkov.\nPodsećanja radi, Rusija je već suspendovala sporazume o saradnji u oblasti naučnih istraživanja, kao i o razvoju nuklearne i energetske sfere sa SAD. Osim toga, ruski predsednik Vladimir Putin je u cilju „zaštite interesa RF“ potpisao ukaz o suspenziji sporazuma sa SAD iz 2000. godine o uništenju viška plutonijuma.\nOdluka o suspenziji je objašnjena neprijateljskim akcijama SAD protiv Rusije i time što Vašington nije poštovao odredbe sporazuma.\nS druge strane, sankcije koje je Vašington pre više od dve godine uveo Moskvi zbog krize u Ukrajini i zbog prisajedinjenja Krima Rusiji, obuhvatile su 281 rusku kompaniju i 81 predstavnika ruskih vlasti.\nSada Vašington nastavlja da deli lekcije i pokušava da „prevaspita“ Moskvu i zbog Sirije. Međutim, ukoliko SAD nastave sa neprijateljskim dejstvima, Moskva bi mogla da odgovori restriktivnim merama koje se tiču nuklearne sfere i kosmosa, saradnje u oblasti bezbednosti, ali i ekonomije, poljoprivrede i niza drugih sfera.\nAmerički diplomata: Za Bliski istok jaka je Rusija, a ne Amerika\n9 Maj 2016, 08:45\nRuski eksperti predviđaju da će Moskva u tom slučaju odgovoriti sektorskim ekonomskim sankcijama u onim oblastima gde Rusija drži monopol ili u kojima je lider.\nOni navode da „za Amerikance to neće biti smrtonosni udarac“, ali da će biti „veoma neprijatan i bolan“.\nTakođe, nedavni dogovori o proširenju saradnje sa zemljama BRIKS-a (Brazilom, Indijom, Kinom i Južnoafričkom Republikom) mogu se tumačiti kao upozorenje Vašingtonu. Rusija je pokazala da je spremna da nastavi diversifikaciju ekonomskih odnosa i da nastavi da širi tržišta oružja.\nOsim toga, tu je i biznis.\n„Obezbeđivanje maksimalne slobode poslovanja najbolji je odgovor na sva spoljna ograničenja“, rekao je ovog meseca Putin, govoreći na kongresu „Poslovna Rusija“.\nEksperti smatraju da bi poslednje pretnje Vašingtona mogle da budu samo igra uz pomoć koje SAD pokušavaju da izvrše psihološki pritisak.\nNakon što su SAD i Velika Britanija saopštile da zapadni saveznici razmišljaju o uvođenju ekonomskih sankcija protiv, kako je navedeno, ekonomskih meta u Siriji i Rusiji zbog opsade Alepa, Putin je poručio da njihov cilj neće biti postignut.\n17 Oktobar 2016, 20:11\n„Cilj tih sankcija nije rešavanje konkretnog problema, već pokušaj da se suzbije jačanje Rusije kao punopravnog učesnika u međunarodnim aktivnostima. Taj cilj neće biti postignut“, poručio je ruski predsednik.\nPutin je rekao da je „politika sankcija kontraproduktivna, štetna, i što je najvažnije, ona nikad ne dostiže svoje ciljeve, koje pred sebe stavljaju oni koji sankcije uvode“.\nRanije je i ruski ambasador u SAD Sergej Kisljak rekao da SAD pojačavaju pritisak na Rusiju, čak i ekonomskim sankcijama, ali da kod „Rusa one ne rade (ne deluju)“. Čak su i u Beloj kući lani govorili o „neefikasnosti sankcija Rusiji“.\nIpak, nema sumnje da su zapadne sankcije i ruske kontramere nanele štetu svim stranama — i Rusiji, i SAD i EU. Međutim, eksperti podsećaju da „ekonomsko kažnjavanje neugodnih“ nikada nije donelo željene rezultate i da je, po pravilu, uvek doživelo fijasko.\nSAD uporno pokušavaju da nametnu svoju volju ostatku sveta, a sankcije su im jedan od omiljenih instrumenata pritisaka na druge vlade.\nTeško je izbrojati koliko puta su SAD ratovale sankcijama. Različiti izvori iznose različite podatke.\nMerkelova: Sve opcije na stolu, pa i sankcije Rusiji\n18 Oktobar 2016, 16:20\nPo statistici uticajnog Petersonovog instituta za međunarodnu ekonomiju u Vašingtonu, samo u periodu od 1987. godine SAD su primenile ekonomske sankcije protiv raznih zemalja 60 puta — 16 puta uz odobrenje Saveta bezbednosti UN i 44 puta bez njega.\nNeki drugi zapadni izvori navode sasvim drugačije, znatno više brojke — u periodu dugom 84 godine (od 1918. do 1992) SAD su ovo „oružje“ iskoristile 54 puta, a u periodu od samo devet godina (od 1993. do 2002) — 61 put.\nKoliko su puta u istoriji Amerikanci primenili sankcije protiv Rusije i SSSR-a takođe se ne zna tačno. Spominju se brojke od 7 do 12 puta.\nEksperti podsećaju da ekonomske ili političke sankcije nikada u istoriji nisu primorale nijednu zemlju na kapitulaciju.\nU Rusiji su od sankcija čak imali i korist — počeli su više da se oslanjaju na sopstvene snage.


Posebna ponuda Addiko oročene štednje do kraja januara - BIGportal.ba\n8 Januara, 2021 8 Januara, 2021 01424\nFiksna kamatna stopa od 1,6% za oročenje na 18 mjeseci, za sve uloge u EUR i KM valuti, atraktivna je ponuda oročene štednje na tržištu Republike Srpske, a zbog velikog interesovanja građana za istu, ova posebna Addiko ponuda trajaće sve do kraja januara 2021. godine.\n„Vrijeme u kojem se nalazimo dodatno nas podstiče da vodimo brigu o sigurnosti svog novca i biramo način na koji ga čuvamo. Veliko interesovanje za naše štedne proizvode i konstantan rast depozitnog portfolija u Addiko banci Banja Luka, dokaz su povjerenja građana u našu banku, na čemu smo im izuzetno zahvalni.“, izjavila je Milka Čađo, direktorica Odjela upravljanja proizvodima za stanovništvo.\nU okviru posebne ponude Addiko oročene štednje, građani svoj novac mogu oročiti na period od 1 do 60 mjeseci, uz fiksnu kamatnu stopu, bez obzira na visinu novčanog uloga.\nAddiko banka kontinuirano radi na unapređenju svoje ponude, vodeći računa o tržišnim trendovima, kako bi klijentima ponudila proizvode i usluge u skladu sa njihovim potrebama i očekivanjima.\nViše informacija o Addiko banci, posebnoj ponudi oročene štednje, kao i ostalim proizvodima i uslugama Banke, možete pronaći na web stranici www.addiko-rs.ba\nU centru Prijedora pucao iz automatske puške pa uhapšen\nZvezda čeka Milan, ali i dozvolu Kriznog štaba


Katarina i Žika u seksi scenama\nPrvi kadrovi kontroverznog ostvarenje „Srpski film“, režisera debitanta Srđana Spasojevića, snimljeni su krajem avgusta u Beogradu. Žestoke scene seksa između porno-zvezda u filmu Lejle i Miloša, za sad su neviđena na domaćem filmu, a snimili su ih glumci Žika Todorović i Katarina Žutić, dok ulogu suludog političkog moćnika i producenta porno-filmova Vukmira igra Sergej Trifunović.\nScenario za film napisao je mladi Aleksandar Radivojević, koscenarista „Čarlstona za Ognjenku“ i sin legendarnog reditelja Miše Radivojevića. Siže filma je zaista bizaran. Miloš (Žika Todorović) je bivša porno-zvezda koja živi sa svojom suprugom Marijom (Jelena Gavrilović) i petogodišnjim sinom Stefanom. U tranzicionoj Srbiji u burnim vremenima devedesetih godina prošlog veka on pokušava da sastavi kraj sa krajem. Iznenada dobija poziv od partnerke Lejle (Katarina Žutić) koja je i dalje aktivna u porno industriji. Ona je svesna Miloševih poteškoća u životu i upoznaje Miloša sa Vukmirom (Sergej Trifunović) sumnjivim, misterioznim, ludim i politički veoma moćnim producentom koji Milošu daje ponudu koju ne može da odbije. Nudi mu glavnu ulogu u svom novom porno-projektu koja će finansijski obezbediti budućnost Miloševoj porodici do kraja života. Miloš je u početku\nneodlučan jer ugovor zahteva da on ne bude obavešten o sadržaju scenarija filma. Ipak, na kraju Miloš pristaje da glumi. Od tog trenutka Vukmir uvlači Miloša u neverovatne, okrutne i nasilne situacije, rešen da napravi ultimativni umetnički „snuff“ porno-film sa scenama koje nikada nisu viđene na filmu, koristeći ljude kao topovsko meso. Njegova ekipa ide do krajnjih granica da bi ostvarili viziju suludog Vukmira. U želji da pobegne iz filmskog pakla u koji je upao i da spasi svoju porodicu Miloš žrtvuje sve što ima svoj ponos, moral, pa čak i sopstveni život.\n- Igram porno-glumicu, a u filmu će biti svega, pa i seksa, naravno - rekla je nedavno Katarina Žutić.\nKako nam je rekao Aleksandar Radivojević, „Srpski film“ je pokušaj da se pomere standardi u domaćoj kinematografiji.\n- Film je rađen u horor tradiciji filmova kao što su „8mm“, „Saw“ ili „Hostel“. Mislim da je period devedesetih godina prošlog veka u Srbiji bio idealna podloga za horor filmove. Sprega bede, seksa, politike i kriminala u našoj zemlji opredelila me je za naziv „Srpski film“. Želeo bih da ovaj film zaista šokira publiku - kaže Aleksandar Radivojević.\nSunovrat tate iz rijalitija: Od vile od 1,3 miliona dolara, do kolibe bez TV-a\nDžon Goslin, zvezda rijalitija "Džon i Kejt plus osam", nekada je živeo u vili od 1.3 miliona dolara, sa suprugom i osmoro dece. Međutim, razvod ga je finansijski uništio, pa danas spava u kolibi bez televizora i interneta, a zarađuje služeći goste u lokalnom restoranu.


Kako klimatske promene utiču na virus Zapadnog Nila u Srbiji? - Klima101 Kako klimatske promene utiču na virus Zapadnog Nila u Srbiji? - Klima101\nKimatske promene utiču na virus Zapadnog Nila najviše tako što utiču na komarce koji prenose bolest. Najvažniji faktori su temperatura i količina padavina\n07/08/2020 autorka: Mina Petrić\nNajvažnije vrste komaraca u Srbiji, i bolesti koje mogu da prenesu su: (i) kućni komarac, Culex pipiens, vektor virusa Zapadnog Nila, (ii) malarični komarci, roda Anopheles, i (iii) azijski tigrasti komarac, Aedes albopictus, invazivna vrsta koja ima potencijal da prenese denga groznicu, ziku, čikungunju i mnoge druge arboviruse.\nVirus Zapadnog Nila se prenosi ubodom zaraženog komarca koji se pre toga hranio krvlju ptica. Ptice se smatraju „amplifikatorima“ virusa zbog dugačkog perioda visoke viremije, dok su ljudi i konji takozvani „slepi domaćini“. Zbog kratkog perioda niske viremije, komarci ne mogu da prenesu virus sa zaraženih ljudi i konja.\nKlima pre svega utiče na same vektore koji prenose bolest. Najvažnije veličine koji utiču na aktivnost i distribuciju komarca su temperatura i relativna vlažnost vazduha. Uticaj količine padavina je teško kvantifikovati jer najvažniji vektori žive u naseljima gde je zbog prisustva ljudi voda koja je neophodna za razvoj komaraca uvek dostupna.


Đoković: Ne propovedam ništa, samo delimo stavove\nIzvor: RTS, 12.Maj.2020, 10:36\nNajbolji teniser sveta Novak Đoković odbacio je kritike dela javnosti koje se odnose na njegove Instagram "lajvove" i objasnio da sa poznatim ljudima samo deli stavove o različitim temama. Negativne komentare izazvali su njegovi stavovi o vakcinisanju i o moći pozitivnih i negativnih misli.\nNaš najbolji >> Pročitaj celu vest na sajtu RTS << teniser je u razgovorima sa prijateljima preko društvenih mreža proteklih nedelja izneo nekoliko stavova koji su izazvali brojne negativne reakcije u medijima, pa mu je to bio povod za dodatno objašnjenje.\n"Blagosloven sam što imam priliku da pozovem neke neverovatne ljude koji dele svoj životni put kako bi ljudi koji su ovde mogli da poslušaju i nadam se da će naći nešto što ih inspiriše i da će biti u stanju da identifikuju svoj sopstveni životni put u našima - svi prolazimo kroz slične emotivne i mentalne izazove. Ponavljam - ne propovedamo ništa, već u prijateljskom razgovoru delimo svoje stavove", istakao je Đoković.\nSrpski as protekle nedelje bio je meta brojnih kritika u nekim medijima i komentarima saigrača. Pre svega zbog stava o vakcinisanju, kao i zbog razgovora sa Irancem Šervinom Džafarijehom o moći pozitivnih i negativnih misli.


Od sutra obavezna upotreba zimske opreme - UPSMedia Od sutra obavezna upotreba zimske opreme – UPSMedia\nnovembar 14, 2017 urednik\nMinistarstvo unutrašnjih poslova podsjeća građane da od 15. novembra 2017. godine stupa na snagu zakonska obaveza da bez obzira na vremenske uslove, sva motorna vozila do 15. aprila naredne godine, moraju imati odgovarajuću zimsku opremu.\na) Za putnička motorna vozila i ostala motorna vozila čija najveća dozvoljena masa nije veća od 3.500 kg i nemaju više od osam sjedišta:\nZa neposjedovanje zimske opreme, Zakonom o osnovama bezbjednosti saobraćaja na putevima u Bosni i Hercegovini, predviđena je novčana kazna od 40 KM.\nNapominjemo da su vozači prema Zakonu o bezbjednosti saobraćaja na putevima dužni da prije uključivanja u saobraćaj sa vjetrobranskih stakala i drugih dijelova vozila uklone snijeg, kao i sa kolovoza na koji su svojim vozilom nanijeli snijeg. Za neispunjavanje ove obaveze propisana je novčana kazna u iznosu od 50 KM.\nMinistarstvo unutrašnjih poslova apeluje na građane da se pridržavaju propisa kojima je definisana obaveza upotrebe zimske opreme kako bi bezbjednost učesnika u saobraćaju bila na što višem nivou.\n← Obilježen Svjetski dan borbe protiv dijabetesa\nU Srebrenici predstavljena publikacija „Mediji u najboljem interesu djeteta“ →


Muzičkim defileom orkestra MUP RS obeležen Dan RS | Blok vesti\nMuzičkim defileom orkestra MUP RS obeležen Dan RS\nPovodom Dana Republike Srpske u Banjaluci je održan muzički defile policijskog orkestra Ministarstva unutrašnjih poslova Republike Srpske.\nFoto: N1 / Defile povodom dana Republike Srpske\nMuzički defile je počeo ispred Narodnog pozorišta, a završen je na Trgu Krajine.\nMada je prvobitno planirano da zbog pandemije korona virusa neće biti nikakvih većih okupljanja, kasnije je odlučeno da se održi muzički defile.\nTakođe, zvaničnici RS, predvođeni predsednicom Željkom Cvijanović, družili su se sa okupljenim građanima ispred Palate republike i na Trgu Krajine.\nUstavni sud BiH je 2016. godine, po apelaciji tadašnjeg člana Predsedništva BiH Bakira Izetbegovića, doneo odluku prema kojoj je obilježavanje 9. januara kao Dana RS neustavno, jer je diskriminišuće u odnosu na građane RS koji nisu Srbi.\nSrpski član Predsedništva BiH Milorad Dodik izjavio je za RTRS da "ovaj dan ne može biti promenjen inkvizicijskim odlukama međunarodnih sudija ili samozvanog visokog predstavnika".\nOn je dodao da se Dan RS "ne obeležava da bi se iritirali drugi, već kao dan za koji se srpski narod borio".\nOsim u Banjaluci, Dan RS je obeležen i u ostalim delovima RS.\nPrevious articleODLAZAK KOŠARKAŠKE LEGENDE: Osvajao je titule sa Zvezdom, Partizanom i reprezentacijom\nNext articlePONOVO UŽIVAM U FUDBALU: Ivan obradović uveren da će na proleće i on i Partizan pružati bolje partije


Carina pojačala kontrolu porekla robe pri izvozu u Rusiju - Pluton Logistics\nCarina pojačala kontrolu porekla robe pri izvozu u Rusiju\n4. septembra 2014. 1. maja 2017. marko\tizvoz hrane u rusiju, izvoz u Evropsku uniju, izvoz u Rusiju, Sporazum o slobodnoj trgovini sa Rusijom, Uprava carine\nOdlukom Vlade Ruske Federacije, na godinu dana je u Rusiju zabranjen uvoz niza poljoprivrednih proizvoda, sirovina i prehrambenih proizvoda poreklom iz EU, SAD, Kanade, Australije i Norveške. Obaveza carinske službe Srbije je da preduzme odgovarajuće mere u cilju adekvatne kontrole porekla robe koja se izvozi u Rusku Federaciju radi sprečavanja eventualnih zloupotreba, prenosi Uprava carine na svom sajtu.\nTo znači da u novonastaloj situaciji kada su na snazi ekonomske sankcije između EU i Rusije, carinska služba Srbije preduzima vanredne mere kontrole kako se ne bi dogodilo da neko zloupotrebi trenutak i pokuša da ’’prepakuje’’ neki evropski proizvod i tako ga izvozi u Rusiju, predstavljajući ga kao srpski. Uprava carina je potpuno spremna za ovakav izazov, jer se već susretala sa prekršajima koji podrazumevaju lažiranje porekla proizvoda. Sledeći stav i strategiju Vlade, carinska služba je preduzela niz mera koje bi trebalo da spreče potencijalne zloupotrebe a istovremeno omoguće nesmetan izvoz domaćih proizvoda. Poznato je da pored carinske, kontrolu robe vrše i druge za to nadležne službe, a kako postoji potreba da se taj posao organizuje na najefikasniji mogući način, inicirani su sastanci u cilju koordinacije rada svih službi uključenih u izvozni postupak. U saradnji sa Ministarstvom trgovine, turizma i telekomunikacija i Privrednom komorom Srbije, Uprava carina neprestano radi na obaveštavanju poslovne zajednice o obavezama i pravilima koja važe za izvoz u Rusiju.\nU cilju sprečavanja eventualnih zloupotreba, Uprava carina je, u okviru svojih nadležnosti, pojačala kontrole kada je u pitanju poreklo robe, posebno robe koja je izvezena u Rusku Federaciju u prethodnom periodu, a najpre one koja je izvezena od trenutka stupanja na snagu Ukaza do danas. Naloženo je svim carinarnicama da sprovedu sve neophodne mere kontrole utvrđivanja srpskog preferencijalnog porekla u postupku izvoza u Rusku Federaciju onih proizvoda na koje se odnosi zabrana. Takođe je važno napomenuti da se poštuju sve preporuke EU i da nisu uvedene nikakve dodatne subvencije za izvoz u Rusiju. Kada je, pak, reč o izvozu srpskih proizvoda na rusko tržište, situacija je tu nepromenjena i on se odvija nesmetano na osnovu pomenutog Sporazuma o slobodnoj trgovini. Izvoz životnih namirnica iz Srbije u Rusiju je beležio rast i pre novonastale krize, a srpskim proizvođačima je to dugi niz godina – konkurentska prednost. Ne postoji realni osnov za uverenje da će Srbija zloupotrebiti novonastalu situaciju, jer to nije činila ni tokom punih 14 godina koliko je na snazi Sporazum o slobodnoj trgovini sa tom zemljom.\nIpak, ne treba zaboraviti činjenicu da je kapacitet domaće proizvodnje i prerađivačke industrije ograničen, te da Srbija nije u mogućnosti da u kratkom roku osetnije poveća izvoz. Podaci koji su dostupni javnosti pokazuju da iako, sa naše tačke gledišta, izvoz u Rusiju jeste velik, gledajući iz svetke perspektive, te količine su zanemarljive. Na primer, zemlje Evropske unije su u 2013. godini u Rusiju izvezle robu u vrednosti od 119,8 milijardi evra, dok je Srbija izvezla robu u vrednosti od svega 1,2 milijarde evra.\nKada je reč o izvozu hrane i poljoprivrednih proizvoda, EU je u 2013. godini izvezla robu u vrednosti od 11,8 milijardi evra, dok je Srbija izvezla robu u vrednosti od 108 miliona evra. U oba slučaja vidi se da je vrednost izvoza EU u Rusiju prosečno oko 100 puta veća od srpskog izvoza na isto tržište. Uprava carina nema nikakvih dilema kada je u pitanju odnos prema izvozu u Rusku Federaciju, jer će se kao i u slučaju izvoza na druga tržišta, primenjivati isti principi, a to znači poštovanje pravila i standarda koje smo prihvatili prilikom zaključivanja pomenutih Sporazuma o slobodnoj trgovini.\n← Skladišni prostori – Projektovanje, organizacija, mapiranje u sistemima logistike\nNovi plan raspodele međunarodnih dozvola za transport →\n„Yumis“ izvozi za Belorusiju i Somaliju\n27. marta 2014. 4. maja 2017. marko\n27. januara 2014. 5. maja 2017. marko


Beta 16. marta 2021. 13:00\nRazlog je to što niko iz vlasti nije reagovao na pretnje novinarima KRIK-a kojima provladini tabloidi „crtaju metu na čelu“ optužujući ih da su saradnici kriminalne grupe Veljka Belivuka.\nMedijsku koaliciju koja je danas najavila izlazak iz Vladine Radne grupe za bezbednost novinara, čine Nezavisno društvo novinara Vojvodine, Nezavisno udruženje novinara Srbije, Asocijacija medija, Asocijacija onlajn medija i Asocijacija nezavisnih lokalnih medija „Lokal pres“.\nBodrožić je novinarima ispred Skupštine Srbije rekao da je „stanje medijskih sloboda u Srbiji najniže u protekle dve decenije“.\nOn je rekao da su napadi državnih medija na KRIK „sinhronizovani“ i da dolaze i sa govornice Narodne skupštine, da je stvoren nebezbedan ambijent, a da je umesto odlučne osude iz nezavisnih institucija usledila samo „zvanična mlaka reakcija“.\n„Posle klevetničke kampanje protiv novinara KRIK-a i izostanka reakcije institucija, novinarska i medijska udruženja odlučila su da napuste Radnu grupu za bezbednost novinara“, rekao je Bodrožić i dodao da je država „zloupotrebila nameru“ novinskih udruženja da učestvuju u dijalogu sa vlasti.\nOn je rekao da će NUNS „za sada ostati“ u Stalnoj radnoj grupi za bezbednost novinara, formiranoj Sporazumom o saradnji i merama za podizanje bezbednosti novinara.\nTaj sporazum su potpisali predstavnici Republičkog javnog tužilaštva, MUP-a i novinarskih i medijskih udruženja, gde je, kako je rekao, „bilo nekih pomaka, ali nedovoljno“.\nPotvrdio je da se NUNS neće vratiti u Radnu grupu za bezbednost novinara, koja je krajem prošle godine formirana „po želji predsednice Vlade“.\n„Mi se ne osećamo bezbedno“, rekao je Bodrožić i dodao da će o ugrožavanju medijskih sloboda u Srbiji obavestiti medjunarodne institucije koje imaju svoje predstavnike u Srbiji.\nOsnivač Mreže za istraživanje kriminala i korupcije (KRIK), Stevan Dojčinović, rekao je da je KRIK od osnivanja 2015. godine pod stalnim napadima medija i televizija s nacionalnom frekvencijom „za koje se znalo da su glasnogovornici vlasti“, i ocenio da su do sada „najbizarnije“ optužbe da je KRIK povezan s bandom uhapšenog Veljka Belivuka o kojoj su pisali.\nDojčinović je ocenio da vlast time pokušava da „briše prošlost“, jer je KRIK pisao upravo o vezama Belivukovog klana s osobama u vlasti.\n„Ovo su do sada najopasniji napadi do sada, direktno nas svrtavaju u klan koji se nalazi u mafijaškom ratu. To je ‘crtanje mete na čelu’, a mi nemamo mehanizam da se odbranimo“, rekao je Dojčinović.\nOn je rekao da su obijeni stanovi tri novinara KRIK-a i da se KRIK žalio da je njegove novinare pratila BIA, ali tužilaštvo i zaštitnik gradjana kome su se obraćali nisu ništa uradili i da KRIK nema načina kako da se odbrani od tih napada.\nVelbuška ulica na Paliluli sutra bez vode


Nastavak kampanje za čistu i urednu općinu Centar u susret Sarajevo Film festivalu - Index.ba\nNaslovnica Uncategorized Nastavak kampanje za čistu i urednu općinu Centar u susret Sarajevo Film...\nOpćina Centar ulaže maksimalne napore i finansijska sredstva kako bi svojim građanima obezbijedila što kvalitetnije uslove za život. Realiziran je veliki broj projekata koji se odnose na izgradnju i uređenje gradskih parkova i manjih javnih površina, dječijih ”ciciban” igrališta i sportskih ploha, uređenje i ozelenjavanje grobalja, uvođenje selektivnog odlaganja otpada i drugo. Uz sve to, u proteklom periodu uspješno su provedene brojne ekološke akcije čišćenja i uređenja javnih površina na mnogim lokacijama na području Centra.\nPored toga što Općina Centar ulaže velike napore kako bi njeno područje bilo što ugodnije mjesto življenja, građani nisu zadovoljni čistoćom javnih površina u centru grada.\nJedan od velikih događaja na području općine Centar i ovog ljeta je jubilarni 25. Sarajevo Film Festival, koji će se od 16. do 23. augusta održati pod pokroviteljstvom UNESCO, kada će grad biti u znaku Srca Sarajeva.\nU susret ovom velikom kulturnom događaju, na inicijativu načelnika Općine Centar dr. Nedžada Ajnadžića, pokrenuta je kampanja za čistu i urednu središnju sarajevsku općinu. Akciju čišćenja i uređenja organizira Služba za civilnu zaštitu i mjesne zajednice Općine Centar u saradnji sa Službom za investicije, komunalni razvoj i planiranje i Općinskim inspektoratom, štabovima civilne zaštite i savjetima mjesnih zajednica, kao i kantonalnim javnim komunalnim preduzećima ”Rad” i ”Park” te Dobrovoljnim vatrogasnim društvom ”Bjelave”. Sačinjen je plan aktivnosti prema kojem će sekretari mjesnih zajednica Općine Centar sve do završetka SFF vršiti pojačan nadzor terena i obratiti posebnu pažnju na čišćenje i pranje ulica, pražnjenje kontejnera, košenje i uklanjanje pokošene trave te sve druge vidove nečistoće kako bi se poduzimale potrebne aktivnosti. Naročito će se pratiti održavanje čistoće na području mjesnih zajednica: ”Trg-oslobođenja-Centar”, ”Marijin dvor”, ”Skenderija-Podtekija”, ”Ciglane” i ”Park-Višnjik”.\nUjedno će se koordinirati sa kantonalnim komunalnim javnim preduzećima ”Rad” i ”Park” koji su nadležni za održavanje čistoće i urednosti javnih površina. Odsjek za civilnu zaštitu je zadužen za koordinaciju sa štabovima CZ mjesnih zajednica i DVD „Bjelave“ i po potrebi će ove pripadnike Civilne zaštite angažovati na čišćenju javnih površina. Kao i prethodnih godina pripadnici Dobrovoljnog vatrogasnog društva „Bjelave“ će izvršiti pranje trgova (Trg Prvog korpusa Armije BiH i Trg djece Sarajeva), pješačkog mosta Festina lente, kao i drugih javnih površina po ukazanoj potrebi.\nŽelja i namjera Općine Centar je u ovu kampanju također uključiti što veći broj građana da daju svoj doprinos kao mnogo puta do sada iskazujući i na taj način visoku ekološku svijest. Građani mogu u svojim mjesnim zajednicama prijaviti lokacije gdje je potrebno intervenisati.\nPrethodni članakSindikat traži donošenje zakona o sigurnosti i zaštiti na radu\nNaredni članakMuzička radionica u okviru projekta „Vanškolske aktivnosti 2019.”


U Srbiji 4.103 nova slučaja\nPrema poslednjim podacima Ministarstva zdravlja Srbije od testiranih 16.449 uzoraka 4.103 lica rezultiralo je pozitivno na kovid-19.\nSvećlja: Kazne se ne izriču zbog ozlojeđenosti\nStupanjem na snagu novih mera u borbi protiv kovida-19 na Kosovu, počele su i novčane kazne za građane koji ih nisu poštovali.\nGračanica: Još šest osoba inficirano koronavirusom\nNa području opštine Gračanica inficirano je još šest lica koronavirusom, saopštio je Krizni štab.\nPortparol Evropske unije Peter Stano izjavio je da će se sledeći sastanak glavnih pregovarača u okviru dijaloga Beograda i Prištine održati 7. i 8. spetembra u Briselu.\nNa Kosovu se danas biti sunčano i prijatno toplo vreme sa najvišom temperaturom do 25 stepeni.\nSudija specijalizovanih veća Kosova sa sedištem u Hagu Nikola Giju odbio je kao neosnovane zahteve Hašima Tačija, Redžepa Seljimija i Kadrija Veseljija za odbacivanje nadležnosti tog suda u postupku koji se vodi protiv njih po optužbama za ratne zločine na Kosovu.\nZatvoren park u Grmiji\nOpština Priština odlučila je da zatvori park Grmija, kako bi izbegla potencijalnu opasnost, nakon informacije kosovske policije da je u ovom parku primećen medved.\nOd danas važe nova pravila za ulazak u Albaniju\nU Albaniji su od danas na snagu stupile nove mere protiv koronavirusa, koje predviđaju da nijedan strani ili građanin Albanije ne može da uđe u zemlju bez dokaza da je negativan na kovid.\nMinistarstvo poljoprivrede prvi put subvencioniše na osnovu prinosa\nPoljoprivrednici sa Kosova od srede, 8. septembra, mogu da konkurišu za subvencije u poljoprivredi u okviru programa direktnih plaćanja za 2021. godinu.\nPetković: Od današnjih razgovora zavisi novi susret Vučića i Kurtija\nDirektor Kancelarije za KIM Petar Petković izjavio je danas da će od razgovora sa delegacijom Prištine koji će se voditi danas i sutra zavisiti i nova runda dijaloga predsednika Srbije Aleksandra Vučića i kosovskog premijera Aljbina Kurtija.\nDr Parlić: Na severu Kosova imunizacija ide uzlaznim tokom\nŠirom centralne Srbije uveliko se sprovodi imunizacija građana trećom (buster) dozom vakcine protiv koronavirusa. Dr Brankica Parlić, koordinatorka za imunizaciju za Kosovo i Metohiju, kaže za Radio Kontakt Plus da je povećana svest i kod ovdašnjeg stanovništva, te je primećeno veće interesovanje za vakcinaciju u odnosu na prethodni period.\nPoslednja faza izgradnje Srednjoškolskog centra. Kada će se useliti učenici i profesori?\nRadovi na izgradnji Srednjoškolskog centra u Lapljem Selu su u poslednjoj fazi. Iz Opštine Gračanica očekuju da sve bude završeno do kraja septembra. Da li će se tri srednje škole sa svojim učenicima useliti tada, još se ne zna. Direktor Gimnazije Dejan Denić kaže za RTV Kim da je očekivao da će nova školska godina početi u novom objektu.\nPonovo otvoren park u Grmiji\nNakon procene Tima za hitne slučajeve u Prištini, odlučeno je da se ponovo otvori park Grmija za posetioce.\nU Srbiji 5.069 novih slučajeva kovida-19\nPrema poslednjim podacima Ministarstva zdravlja Srbije od testirana 20.443 uzorka, 5.069 lica rezultiralo je pozitivno na kovid-19.\nBrisel: Dvodnevni tehnički razgovori Beograda i Prištine\nU Briselu se danas i sutra održava sastanak delegacija Beograda i Prištine, u okviru tehničkog dijaloga pod posredstvom Evropske unije.\nGoraždevac: Dve osobe preminule od korone u poslednja dva meseca\nU poslednja dva meseca došlo je do povećanja broja obolelih od koronavirusa u srpskim sredinama u regionu Peći, a dva lica su preminula od posledica infekcije, kazala je doktorka u Domu zdravlja u Goraždevcu Stanislava Radović.\nU procesu protiv Gucatija i Haradinaja odbijen zahtev za zaštitu članova tužilačkog tima\nSudsko veće u Hagu koje će suditi predsedniku i potpredsedniku Udruženja vetereana OVK Hisniju Gucatiju i Nasimu Haradinaju zbog optužbi za zastrašivanje svedoka, odbilo je zahtev tužilaštva da dodeli posebne mere zaštite za dva člana njegovog tima u okviru tog postupka.\nSunčano, temperatura do 25 stepeni\nPosle svežeg jutra na Kosovu se tokom dana očekuje pretežno sunčano i prijatno toplo vreme.\nLajčak: Mnogo je hitnih pitanja o kojima treba raspravljati\nSpecijalni predstavnik Evropske unije za dijalog Beograda i Prištine Miroslav Lajčak izjavio je uoči današnjeg nastavka dijaloga u Briselu da je mnogo hitnih pitanja o kojima treba raspravljati.\nSrpske sredine: Od posledica kovida preminula jedna osoba, 40 novoobolelih\nPrema najnovijim zvaničnim podacima, u srpskim sredinama na Kosovu još jedna osoba je preminula od posledica koronavirusa, a registrovano je 40 novih slučajeva zaraze, na osnovu 117 obrađenih uzoraka, saopšteno je danas iz Kriznog štaba opštine Kosovska Mitrovica.\nDardan Molićaj uhapšen zbog ometanja konferencije Trendafilove\nPredsednik Socijaldemokratske partije Dardan Molićaj uhapšen je zajedno sa pet aktivista ove stranke, nakon ometanja konferencije za novinare predsednice Specijalnog suda Ekaterine Trendafilove u Prištini, prenosi Reporteri.\nOmetanje Trandafilove na konferenciji u Prištini i hapšenja\nNa Kosovu boravi predsednica Specijalizovanih veća Kosova sa sedištem u Hagu Ekatarina Trandafilova. Ona je danas u Prištini održala konferenciju za novinare, ali je na početku obraćanja prekinuta od strane članova Socijaldemokratske partije. Predsednik SDP Dardan Malići je uhapšen.\nKonjufca za odlaganje lokalnih izbora zbog širenja koronavirusa\nPredsednik kosovske skupštine Glauk Konjufca smatra da bi trebalo odložiti lokalne izore na Kosovu zakazane za 17. oktobar zbog naglog širenja infekcije koronavirusom, dodajući da o tome može da odluči jedino Vjosa Osmani.\nSuroi: Za uspeh dijaloga treba promeniti okvir pregovora\nPrištinski publicista Veton Suroi ocenio je da se za uspeh dijaloga o normalizaciji odnosa između Beograda i Prištine mora promeniti okvir pregovora, kao i da u njemu obe strane treba da budu zastupljene ravnopravno i „kao nezavisne države“.\nMitrovica: Otkupljene nove parcele za groblje, uskoro i nov parking\nPredsednik Privremenog organa Opštine Kosovska Mitrovica potvrdio je da je kapela na gradskom groblju u Rudaru počela sa radom. Na groblju je asfaltiran i deo puta i olakšana pristupna deonica kako bi se sahrane lakše obavljale.\nGračanica: Četiri nova slučaja kovida-19\nPrema najnovijim podacima, na podrčju opštine Gračanica koronavirus je potvrđen kod još četiri osobe, saopšteno je iz Kriznog štaba.\nOsmogodišnjem Vidanu potrebna novčana pomoć za lečenje\nVidanu Stanomiroviću iz Štrpca koji boluje od dečje paralize potrebna je novčana pomoć u iznosu od 5.000 evra za lečenje u Ćupriji. Tim povodom je na platou ispred Opštine Gračanica organizovana humanitarna akcija na kojoj je prikupljeno 15.600 dinara i oko 350 evra.\nNa Kosovu 28 smrtnih slučajeva, 920 novozaraženih\nPrema poslednjim podacima u većinski albanskim sredinama na Kosovu na koronavirus testiran je 10.321 uzorak, 920 novih slučajeva infekcije.\nTači traži izuzeće sudije iz žalbenog veća\nBranioci Hašima Tačija zatražili su izuzeće sudije Emija Gata, jednog od troje sudija žalbenog veća Specijalizovanih veća Kosova sa sedištem u Hagu, koje treba da odluči o Tačijevoj žalbi na rešenje o produženju pritvora kao i zahtevu njegovih branilaca za privremeno puštanje na slobodu, prenosi Tanjug.\nPredstavljen Predlog nacionalne strategije za procesuiranje ratnih zločina\nMinistarka pravde Srbije Maja Popović izjavila je da je Predlog nacionalne strategije za procesuiranje ratnih zločina i Akcionog plana za njeno sprovođenje "strateški dokument" koji predstavlja "putokaz reformi u toj oblasti".\nLajčak: Stavovi Beograda i Prištine i dalje udaljeni\nSpecijalni predstavnik EU za dijalog Beograda i Prištine Misoslav Lajčak ocenio je posle današnje runde tehničkih razgovora u Briselu, da su "pozicije dve strane ostale udaljene".\nTrendafilova: Specijalni sud nije etnički, traži se individualna odgovornost\nBezbednost i sigurnost svedoka je apsolutni prioritet. Uspostavili smo robustan sistem zaštite, kazale su u Kosovskoj Mitrovici predsednica Specijalnog suda u Hagu, Ekaterina Trendafilova i sekretarka suda Fidelma Donlon.\nJoš jedno lice obolelo od kovida-19 u Gračanici\nNa teritoriji opštine Gračanica u poslednja 24 sata jedno lice obolelo je od kovida 19, saopšteno je iz Кriznog štaba opštine Gračanica.\nSuđenje Gucatiju i Haradinaju počinje 7. oktobra\nSuđenje bivšim najvišim zvaničnicima Udruženja veterana OVK, Hisniju Gucatiju i Nasimu Haradinaju počeće 7. oktobra, a ceo postupak pred Specijalnim sudom u Hagu, trebalo bi da se završi dva meseca kasnije.\nUmereno oblačno i prijatno toplo\nNa Kosovu će danas biti umereno oblačno vreme sa sunčanim intervalima i malo toplije.\nBisljimi: Trenutno nema elemenata za sastanak Vučića i Kurtija\nU Briselu je završena još jedna runda dijaloga Beograda i Prištine na tehničkom nivou uz posredovanje Evropske unije. Predstavnik kosovske delegacije Besnik Bisljimi je izjavio nakon sastanka da trenutno nema dovoljno elemenata za sastanak predsednika Srbije Aleksandra Vučića i premijera Kosova Aljbina Kurtija.


Ostale vesti, 17.07.2012, 10:49 AM\nU britanskim medijima je u poslednje vreme sve više napisa u kojima se tvrdi da je blokada pristupa veb lokaciji Pirate Bay neuspešna.\nPodsećamo, Vrhovni sud Velike Britanije je u aprilu ove godine naložio tamošnjim davaocima internet usluga da blokiraju pristup ovoj popularnoj lokaciji za razmenu datoteka. Iako je i tada bilo onih koji su tvrdili da ta mera neće dati nikakav efekat, britansko Udruženje fonografske industrije (British Phonographic Industry, BPI) je podržalo odluku suda, i saopštio da će nastaviti da se bori protiv ilegalne razmene datoteka.\nMeđutim, BBC je nedavno objavio podatke neimenovanog britanskog davaoca internet usluga, iz kojih se vidi da se razmena datoteka u njegovoj mreži posle samo nedelju dana vratila skoro na nivo iz vremena donošenja odluke Vrhovnog suda.\nPredstavnici te kompanije (koji su tražili da se njeno ime ne pominje) izjavili su da je direktna razmena datoteka (peer to peer, P2P) u njihovoj mreži nakon odluke suda smanjena za oko 11%, zahvaljujući pažnji koju su mediji posvetili tom slučaju. Ali, posle samo nedelju dana nivo razmene je skoro vraćen na prethodni nivo.\nPredstavnici britanske Piratske partije, koji su od samog početka bili protiv blokade, izjavili su da se ispostavilo da su bili u pravu. “Tvrdili smo da je blokada neefikasna i bili smo u pravu. Svako ko nešto zna o internetu može da je zaobiđe”, izjavili su predstavnici Piratske partije.


"Dani energetike" u Novom Sadu okupili najbolje svetske mlade inovatore - Ekonomski Online\nHome / Vesti / Najnovije vesti iz Srbije / “Dani energetike” u Novom Sadu okupili najbolje svetske mlade inovatore\n“Dani energetike” u Novom Sadu okupili najbolje svetske mlade inovatore\n16. Mar 2017. 15:56\tNajnovije vesti iz Srbije, Preduzetništvo, Vesti\nNa Međunarodnim danima energetike i investicija obrađene su teme koje objedinjuju energetiku sa investicijama i ekonomijom, a razmenjene su i najaktuelnije ideje i rešenja iz oblasti energetske efikasnosti, obnovljivih izvora energije, građevinarstva i zaštite životne sredine, a gradovi Novi Sad i Zrenjanin su i ove godine bili Grad partner i Grad prijatelj Dana energetike i investicija.\nAna Bovan, predsednica CEDEF-a je rekla da su svi dogovoreni poslovi i uspešni skupovi direktna posledica odlične pripreme samih učesnika, koji su na Novosadskom sajmu praktično završavali ono što su unapred dogovorili.\nPored eksperata iz naše zemlje na stručnim skupovima, panelima i konferencijama su govorili i stručnjaci iz Izraela, SAD, Austrije, Nemačke, Italije, Češke, Republike Srpske, Crne Gore.\nU fokusu više od 25 konferencija, radionica i prezentacija najvažnija pitanja su bila u domenu energetike, energetske efikasnosti, obnovljivih izvora energije, građevinarstva i zaštite životne sredine.\nPrema rečima Maje Barać Stojanović, generalne direktore CEDEF-a, ovogodišnji Međunarodni dani energetike i investicija su specifični i po tome što su imali priliku da se predstave i najbolji mladi inovatori koji su priznanja za svoje projekte dobili ne samo na domaćem već i na svetskom nivou.\nbiorazgradivost energetika inovatori Novi Sad Sajam zelena energija\t2017-03-16\nTags biorazgradivost energetika inovatori Novi Sad Sajam zelena energija


Vrhunski restoran služi meso iz laboratorije - TU magazin\nVrhunski restoran služi meso iz laboratorije\nSve više restorana razmatra služenje mesa u svom meniju, a takav slučaj ne zaobilazi ni vrhunske restorane sa Mišlenovim zvezdicama\nRestoran Atelier Crenn se nalazi u San Francisku, i radi se o jednom od najboljih restorana na svetu kog vodi čuvena šefica Dominik Kren. Ona je još pre par godina odlučila da ne služi meso u svom restoranu kako bi dala doprinos borbi protiv nehumanog uzgoja životinja na farmama.\nDominik Kren sada u saradnji sa kompanijom Upside Foods uvodi na meni piletinu uzgajanu u laboratoriji, za koju tvrdi da je bolja od većine prave piletine koja se trenutno nalazi na tržištu.\nNa ovako odvažan korak šefica se odlučila jer je shvatila da je meso je osnova ishrane za više od 90% ljudi širom sveta, a meso uzgajano u laboratorijama može u velikoj meri da pomogne u borbi protiv ne samo nehumanog uzgajanja životinja, već i u borbi protiv zagađenja planete.\nPrethodni tekstEpidemiološke mere u Crnoj Gori negativno utiču na ugostitelje


ZASTRAŠUJUĆE, AMERI NA PRAGU NOVE TEHNOLOGIJE: F-X PCA je prvi taktički avion Pentagona šeste generacije, KORAK ISPRED RUSA I KINEZA?! – Urbancube\nAmeričko ratno vazduhoplovstvo tajno je izgradilo i izvršilo probni let prototipa novog borbenog aviona koji bi mogao da postane glavni borbeni avion američke vojske.\nWill Roper, šef akvizicije vazduhoplovstva, otkrio je postojanje novog aviona, za koji je rekao da je deo projekta sledeće generacije “Air Dominance” ili “NGAD”, tokom video prezentacije na virtualnoj konferenciji “Air Space Cyber Udruženja” .\n“NGAD” trenutno dizajnira, sastavlja i testira u digitalnom svetu, istražujući stvari koje bi koštale mnogo vremena i novaca da se ispitivanja odvijaju u “fizičkom” svetu”, rekao je Roper.\n“”NGAD” je toliko napredovao da je već demonstriran i let u “fizičkom svetu”, i pritom su mnogi rekordi oboreni.\nRoper nije pružio više detalja o mlaznom avionu, za koji se pretpostavlja da je prvi taktički avion Pentagona “šeste generacije”.\nPosle aviona pete generacije F-22 i F-35, koji su trenutni odgovor u borbi za nadmoć na nebu protiv ruskih i kineskih aviona.\nProcenjuje se da američko ratno vazduhoplovstvo može da primi 414 PCA aviona, poznatih kao F-X, koji bi zamenili avione F-15, F-22 i F-35, a ukupna cena projekta premašuje 124 milijarde dolara.\nMeđutim, trošak nije jedini problem s kojim bi projekt PCA mogao da se suoči u budućnosti. Budžetsko odeljenje u Vašingtonu kaže da bi prvi avion šeste generacije mogao da se nađe u službi 2030. godine, ali priznaje da je ovaj plan isporuke “možda optimističan”, naročito ako se setimo “vremena razvoja F-22 i F-35”.\n“Drugi stelt avioni, poput bombardera B-2 i borbenih aviona F-22 i F-35, imali su povećanja troškova koja su dovela do smanjene brzine proizvodnje i smanjenja ukupnih narudžbi”, upozorava izveštaj, u kom se zaključuje “kako bi zadržavanje troškova PCA aviona moglo biti jednako teško”.\nMeđutim, PCA nije najskuplji avion koji se razvija u Sedinjenim Državama. Avion F-22, prvi borbeni avion pete generacije koji je u službi u američkom vazduhoplovstvu, stekao je “ugled” zbog svoje izuzetno visoke cene, što je početkom 2010. dovelo do otkazivanja programa. Cena jednog od tih aviona je 2009. iznosila je 150 miliona dolara, ali je zbog troškova istraživanja i razvoja (R&D) cena jednog F-22 na kraju dosegla 400 miliona dolara.


„Postoji agenda po kojoj se ponašaju Vučić i Thaçi“ ⋆ Balkan PlusBalkan Plus\n10.08.2018 u 08:35\n„Postoji agenda po kojoj se ponašaju Vučić i Thaçi“\nSrbijanski analitičar Dušan Janjić izjavio je da se iz govora predsjednika Srbije Aleksandra Vučića nije moglo zaključiti da je podjela Kosova isključena.\nOn je istakao da je očigledno predsjedniku sve teže da o njoj govori.\n„Da ona (podjela) nije isključena govori što to stalno ponavlja (ministar spoljnih poslova Srbije) Ivica Dačić i prisustvo (ministra odbrane Srbije) Aleksandra Vulina u prvom redu sa novinarima, koji je takođe zagovornik promjena granica na Balkanu,“ kazao je Janjić agenciji Beta.\nOn je dodao i da najava predsjednika Kosova Hashima Thaçija o održavanju referenduma o priključenju Preševske doline Kosovu nije ništa drugo nego jedna verzija plana o razgraničenju i podjeli, o kome su raspravljali tokom prošle i početkom ove godine Vučić i Thaçi.\nVučićev prekjučerašnji govor sam po sebi nije odavao utisak sigurnosti, jer nije pokazao snagu koju uobičajeno pokazuje kada je ubeđen u nešto, rekao je Janjić.\n„Ipak, verujem da će Vučić preispitati svoju politiku i da će razumeti da to u šta ga guraju, ili sećanja na 90-te, ili njegovi saradnici poput Dačića i Vulina, jeste put u političku propast Aleksandra Vučića, ili ljudska katastrofa Srba sa Kosova. Naravno, i dodatnih 10-15 godina nove izolacije Srbije,“ rekao je Janjić.\nOn je ocjenio i da u septembru ništa ozbiljno neće biti odlučeno o kosovskom pitanju, iako je tako nešto Vučić najavio, već da će tada Kosovo i Srbija saznati da idu na vanredne izbore.\nJanjić je rekao da predsjednici Srbije i Kosova, Aleksandar Vučić i Hashim Thaçi, vjerovatno pokušavaju da slijedeće izbore dobiju „udvaranjem na temi nesigurnosti i stabilnosti“, jer je u srpskom slučaju jasno da se opozicija ne snalazi, dok je za Thaçija očigledno da želi da podjeli vlast sa Samoopredjeljenjem.\n„Očigledno je da postoji agenda po kojoj se ponašaju Vučić i Thaçi i da zaista žele da taj proces završe kroz jednu strašnu presiju na javnost, najavljujući razne referendume,“ rekao je Janjić.\nOptužuje one koji su palili svetla za javnost\nOn je ocjenio i da je celokupno prekjučerašnje obraćanje Vučića naciji bilo usmereno na prikrivanje događaja koji su se desili za vikend na Kosovu, odnosno da se za održavanje mira i stabilnosti optuže oni koji su palili svetla javnosti, alarmirajući da ima poteza koji vode ka daljem podgrevanju teme o podjeli.\nPredsjednik Srbije Aleksandar Vučić rekao je prekjuče da Srbiju mnogo toga čeka u septembru, ali nije precizirao šta se tačno planira i ponovio da za Kosovo neće biti nikakvog tajnog rješenja i da će se o njemu izjašnjavati građani na referendumu.\nHashim Thaçi preksinoć je na svom profilu na društvenoj mreži Fejsbuk objavio da radi na tome da se omogući referendum o pripajanju Kosovu Medveđe, Bujanovca i Preševa, preneo je portal KoSSev.